#2111: Mengendalikan Projek yang Berkaitan dengan Arak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada persoalan, saya ditugaskan oleh majikan
non-muslim
 untuk membuat reka bentuk kilang penyimpanan arak dan membuat beberapa
submission
 bagi tujuan pengesahan dari pihak berautoriti. Projek ini mempengaruhi gaji yang akan saya peroleh pada setiap bulan.
Jika saya terus bekerja untuk projek ini dan di syarikat ini, adakah saya tergolong dalam 10 golongan yang dilaknat oleh Allah SWT dalam hal yang melibatkan arak?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Tidak dinafikan bahawa setiap daripada kita diuji dengan pelbagai ujian dunia, antaranya adalah ujian mendapatkan peluang pekerjaan yang baik. Sebaik-baik pekerjaan adalah yang halal bahkan tidak wujud sebarang
syubhah
 atau kesamaran sama ada halal atau tidak. Benarlah sabda Nabi SAW:
فَمَنِ اتَّقَى الشُّبُهَاتِ اسْتَبْرَأَ لِدِينِهِ، وَعِرْضِهِ
Maksudnya: “
Barangsiapa yang memelihara dirinya daripada sebarang syubah maka sebenarnya dia telah menyelamatkan agama dan maruahnya.”
Riwayat al-Bukhari (52) dan Muslim (20)
Justeru, dengan mencari-cari sumber yang halal dan menjarakkan diri daripada sebarang keraguan, maka sudah tentu ia menatijahkan kebersihan rezki dan keberkatan dalam hidup.
Dalam menjawab persoalan di atas, kami katakan terlebih dahulu bahawa arak itu sendiri adalah haram hukumnya berdasarkan nas yang jelas daripada al-Quran, Allah SWT memerintahkan kita untuk menjauhinya seperti di dalam firman-Nya:
يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنصَابُ وَالْأَزْلَامُ رِجْسٌ مِّنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ
Maksudnya:
“Wahai orang-orang yang beriman! Bahawa sesungguhnya arak, dan judi, dan pemujaan berhala, dan mengundi nasib dengan batang-batang anak panah, adalah (semuanya) kotor (keji) dari perbuatan Syaitan. Oleh itu hendaklah kamu menjauhinya supaya kamu berjaya.”
(Surah al-Ma’idah: 90)
Bahkan setiap perkara yang terkait dengan arak hanya mendorong kepada kemurkaan dan laknat daripada Allah SWT. Sehinggakan telah datangnya sebuah hadith yang menyatakan bahawa Rasulullah SAW melaknat 10 golongan kerana arak, seperti mana yang diriwayatkan daripada Abdullah bin ‘Umar R.A bahawa Rasulullah SAW bersabda:
لَعَنَ رَسُولُ اللَّهِ فِي الْخَمْرِ عَشَرَةً: عَاصَرَهَا، وَمُعْتَصِرَهَا، وَشَارِبَهَا، وَحَامِلَهَا، وَالْمَحْمُولَةِ إِلَيْهِ، وَسَاقِيهَا، وَبَائِعِهَا، وَآكِلُ ثَمَنِهَا، وَالْمُشْتَرِي لَهَا، وَالْمُشْتَرَى لَهُ
Maksudnya:
 “Rasulullah melaknat sepuluh orang yang terkait dengan arak: orang yang memerahnya, orang yang meminta diperahkannya, orang yang meminumnya, orang yang membawanya, orang yang meminta dibawakannya, orang yang memberi minumnya, penjualnya, orang yang makan hasil jualannya, pembelinya, dan orang yang dibelikan untuknya.”
Riwayat al-Tirmizi (1295) dan Ibn Majah (3381)
Telah thabit juga penafian keimanan orang yang meminum arak berdasarkan hadith yang diriwayatkan daripada Abu Hurairah R.A, bahawa Rasulullah SAW bersabda:
لَا يَزْنِي الزَّانِي حِينَ يَزْنِي وَهُوَ مُؤْمِنٌ، وَلَا يَشْرَبُ الْخَمْرَ حِينَ يَشْرَبُ وَهُوَ مُؤْمِنٌ، وَلَا يَسْرِقُ حِينَ يَسْرِقُ وَهُوَ مُؤْمِنٌ
Maksudnya:
“Tidaklah seorang penzina itu berzina dalam keadaan dia beriman, dan tidaklah seorang peminum arak itu meminum arak dalam keadaan dia beriman, dan tidaklah seorang pencuri itu mencuri dalam keadaan dia beriman.”
Riwayat al-Bukhari (2475) dan Muslim (57)
Langkah terbaik bagi mendepani masalah begini adalah dengan cara keluar daripada khilaf untuk kita tidak turut terlibat dalam apa-apa pekerjaan yang terkait dengan arak. Hal ini berdasarkan kaedah yang menekankan seseorang Muslim itu agar menghindari daripada terjebak dalam sebarang perkara yang boleh menyebabkan dirinya ditohmah dan dicela.
اتَّقُوا مَوَاضِعَ التُّهَمِ
Maksudnya: “
Berhati-hatilah kalian dengan ruang-ruang tohmahan.”
Kaedah ini dikeluarkan oleh ulama’ berdasarkan kalam Saidina Umar R.A, katanya:
مَنْ سَلَكَ مَسَالِكَ التُّهَمِ اتُّهِمَ
Maksudnya: “
Barangsiapa yang menempuhi laluan-laluan tohmahan, dia akan ditohmah.”
Kami juga berpesan agar kita sama-sama mengingati pesan Nabi SAW berkenaan rezeki yang halal:
إِنَّ الْحَلاَلَ بَيِّنٌ وَإِنَّ الْحَرَامَ بَيِّنٌ وَبَيْنَهُمَا أُمُورٌ مُشْتَبِهَاتٌ
Maksudnya:
 “Sesungguhnya perkara yang halal itu jelas dan yang haram itu jelas, dan antara kedua-duanya ada perkara-perkara yang syubhah (yang tidak jelas hukumnya).”
Riwayat Abu Daud (3329)
Syara‘ juga melarang seseorang mu’min itu daripada membantu dalam melakukan perkara yang jelas menjurus ke arah dosa dan perbuatan yang dilarang. Ini berdasarkan firman Allah SWT:
وَلَا تَعَاوَنُوا عَلَى الْإِثْمِ وَالْعُدْوَانِ ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ
Maksudnya:
“Dan janganlah kamu bertolong-tolongan pada melakukan dosa (maksiat) dan pencerobohan. Dan bertaqwalah kepada Allah, kerana sesungguhnya Allah Maha Berat azab seksaNya (bagi sesiapa yang melanggar perintahNya).”
(Surah al-Ma’idah: 2)
Kami menasihatkan, sebaiknya jika diketahui projek tersebut melibatkan penjualan atau penyimpanan arak, maka cubalah berbincang dan mendapatkan budi bicara daripada majikan agar anda dikecualikan daripada projek tersebut. Akan tetapi, jika anda tetap dituntut untuk mengendalikan projek tersebut, maka tinggalkanlah dan usahalah mencari pekerjaan yang tidak mempunyai syak wasangka pada keharusannya menurut syara‘. Nescaya Allah SWT akan menggantikan dengan pekerjaan yang lebih baik dan diberkati.
Ini berdasarkan hadith yang diriwayatkan daripada Abu Qatadah dan Abu al-Dahma’, kata mereka bahawa seorang Badawi telah datang dan mengatakan bahawa Rasulullah SAW telah mengajarkan kepadanya apa yang telah diilhamkan oleh Allah SWT, seraya Baginda bersabda:
إِنَّكَ لَنْ تَدَعَ شَيْئًا لِلَّهِ إِلَّا بَدَّلَكَ اللَّهُ بِهِ مَا هُوَ خَيْرٌ لَكَ مِنْهُ
Maksudnya:
“Sesungguhnya kamu tidak meninggalkan sesuatu kerana Allah melainkan Allah akan menggantikannya dengan sesuatu yang lebih baik bagi kamu daripadanya.”
Riwayat Ahmad (23074). Al-Albani mengatakan
sanadnya sahih
 di  dalam
Silsilah al-Ahadith al-Sahihah
 (2/734)
Kami mendoakan agar urusan saudara yang bertanya sentiasa dipermudahkan dalam mendepani ujian ini. Kami akhiri dengan doa:
اللَّهُمَّ إِنِّي أَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya:
 “Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.”
Riwayat Ibn Majah (925), al-Nasa’ie dalam al-Sunan al-Kubra (9930) dan Ahmad (26602)
Wallahu a‘lam
Bertarikh: 7 Julai 2023 bersamaan 18 Zulhijjah 1444 H


#2112: Mentaati Suami yang Biadab kepada Mertua

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya tentang hukum seorang isteri dalam mentaati suami yang berlaku biadab terhadap kedua mentuanya (ibu bapa isteri). Terima kasih. Jazakumullahu khairan kathiira.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami mulakan dengan menerangkan sifat seorang isteri yang solehah. Dalam sebuah hadith yang diriwayatkan daripada Abdullah bin ‘Amr R.A, Nabi SAW pernah bersabda:
 الدُّنْيَا مَتَاعٌ وَخَيْرُ مَتَاعِ الدُّنْيَا الْمَرْأَةُ الصَّالِحَةُ
Maksudnya
:
“Dunia adalah perhiasan, dan sebaik-baik perhiasan dunia adalah wanita yang solehah.”
Riwayat Muslim (715)
Imam al-Qurthubi menjelaskan makna wanita yang solehah dalam hadith di atas ialah wanita yang menggembirakan suami apabila dilihat, mentaatinya apabila disuruh, dan memelihara kehormatan suaminya apabila ketiadaannya pada diri dan juga hartanya. (Lihat
al-Mufhim
, 4/221).
Daripada Ibn ‘Abbas R.Anhuma, sabda Nabi SAW:
أَلاَ أُخْبِرُكَ بِخَيْرِ مَا يَكْنِزُ الْمَرْءُ الْمَرْأَةُ الصَّالِحَةُ إِذَا نَظَرَ إِلَيْهَا سَرَّتْهُ وَإِذَا أَمَرَهَا أَطَاعَتْهُ وَإِذَا غَابَ عَنْهَا حَفِظَتْهُ
Maksudnya
:
“Hendakkah kamu aku beritahukan tentang sebaik-baik harta seorang lelaki adalah wanita yang solehah. Apabila dia melihat kepadanya, dia akan menggembirakan, apabila dia memberi arahan kepadanya wanita itu taat, dan apabila dia tidak berada di sisinya, wanita itu menjaga maruah dirinya.”
Riwayat Abu Daud (1664)
Dalam sebuah hadis yang diriwayatkan daripada Abi Umamah R.A, Nabi SAW menyebut:
مَا اسْتَفَادَ الْمُؤْمِنُ بَعْدَ تَقْوَى اللهِ خَيْرًا لَهُ مِنْ زَوْجَةٍ صَالِحَةٍ ، إِنْ أَمَرَهَا أَطَاعَتْهُ ، وَإِنْ نَظَرَ إِلَيْهَا سَرَّتْهُ ، وَإِنْ أَقْسَمَ عَلَيْهَا أَبَرَّتْهُ ، وَإِنْ غَابَ عَنْهَا نَصَحَتْهُ فِي نَفْسِهَا وَمَالِهِ
Maksudnya
:
“Seseorang lelaki yang beriman itu tidak akan mendapat manfaat dan faedah – selepas takwanya kepada Allah SWT – lebih daripada isteri yang solehah. Jika disuruh oleh suami, dia taat, jika suaminya melihat kepadanya, dia menyenangkannya. Jika bersumpah, nescaya dia dapat membuktikannya dan jika ditinggalkan oleh suaminya, dia menjaga diri dan menjaga hartanya.”
Riwayat Ibn Majah (1857)
Antara ciri-ciri seorang isteri yang solehah juga ialah:
Segera menyahut dan hadir apabila dipanggil oleh suami. Rasulullah SAW bersabda, yang maksudnya:
“Jika seorang lelaki mengajak isterinya ke tempat tidur, lalu isteri itu menolak. Kemudian, suami itu bermalam dalam keadaan marah, maka isterinya itu dilaknat oleh para malaikat sehingga waktu pagi.”
Tidak membantah perintah suami selagi tidak bertentangan dengan syariat.
Tidak bermasam muka terhadap suami.
Sentiasa menuturkan kalimah yang baik-baik.
Tidak membebankan suami dengan permintaan di luar kemampuan suami.
Keluar rumah hanya dengan izin suami.
Berhias hanya untuk suami.
Menghargai pengorbanan suami.
Tidak membenarkan orang yang tidak diizinkan suami masuk ke dalam rumah.
Menerima tunjuk ajar daripada suami.
Menghormati mertua serta kaum keluarga suami.
Sentiasa berada dalam keadaan kemas dan bersih.
Menjadi penenang dan penyeri rumahtangga. (Lihat
Rumahku Syurgaku
oleh Dr. Zulkifli al-Bakri, hlm. 78)
Berkenaan suami yang berlaku biadab, maka hukum sememangnya tidak boleh, berdosa dan Allah SWT tidak redha. Walaupun itu ibu bapa isteri, maka si suami tetap perlu hormat.
Di samping itu, sebaik-baiknya tegurlah suami dengan baik dan tunjukkan akhlak yang baik. Si isteri cuba untuk hormati ibu bapa si suami dengan lebih baik, di samping menghormati ibu bapanya. Selain itu, selalulah berdoa agar Allah SWT membuka pintu hatinya untuk menjadi lebih baik.
Kami juga syorkan untuk diadakan majlis
gathering
 keluarga untuk berbincang dari hati ke hati. Boleh juga dipanggil seorang ustaz untuk datang beri ceramah dan tazkirah. Begitu juga, pilihlah tajuk-tajuk yang ada kena-mengena dengan isu-isu yang berlaku agar ianya menjadi tempat muhasabah untuk memperbaiki dan mengislahkan akhlak serta tingkah laku antara sesama keluarga dengan lebih baik lagi.
Dengan itu, mudah-mudahan datang sebuah kesedaran untuk berubah.
Semoga Allah SWT mengurniakan kepada kita anak-anak dan zuriat yang soleh dan solehah. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“
Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
اللَّهُمَّ جَنِّبْنَا مُنْكَرَاتِ الأَخْلاَقِ ، وَالأَهْوَاءِ ، وَالأَسْوَاءِ  وَالأَدْوَاءِ
Maksudnya
:
“Ya Allah, jauhkanlah kami daripada akhlak yang mungkar, hawa nafsu, juga dari segala keburukan serta dari penyakit-penyakit yang membawa kepada kebinasaan.”
Bertarikh: 7 Julai 2023 bersamaan 18 Zulhijjah 1444 H


#2113: Bakar Kitab Suci al-Quran al-Karim

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Baru-baru ini sekali lagi kita dikejutkan dengan pembakaran kitab suci al-Quran. Sementelahan lagi, ia berlaku pada Hari raya Aidiladha 1444 H. Apa sebenarnya yang kita patut lakukan Dato’ Seri?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya
, kami merasa amat dukacita atas apa yang berlaku tempoh hari. Secara peribadi saya telah membuat kenyataan rasmi membangkang atas tindakan biadab yang dilakukan oleh puak-puak yang tidak bertamadun bagi mencetuskan kemarahan umat Islam dan menaikkan semula Islamofobia.
Dalam bahasa yang mudah mereka boleh melakukan apa sahaja terhadap Islam dan kita pula tidak boleh bertindak ke atas kebongkakan mereka. Ini sudah tentu menunjukkan betapa keji dan irinya hati-hati mereka terhadap Islam dan umat Islam. Hal ini mengingatkan kita kepada firman Allah SWT:
وَلَن تَرْضَىٰ عَنكَ الْيَهُودُ وَلَا النَّصَارَىٰ حَتَّىٰ تَتَّبِعَ مِلَّتَهُمْ ۗ قُلْ إِنَّ هُدَى اللَّهِ هُوَ الْهُدَىٰ ۗ وَلَئِنِ اتَّبَعْتَ أَهْوَاءَهُم بَعْدَ الَّذِي جَاءَكَ مِنَ الْعِلْمِ ۙ مَا لَكَ مِنَ اللَّهِ مِن وَلِيٍّ وَلَا نَصِيرٍ
Maksudnya:
Orang-orang Yahudi dan Nasrani tidak sekali-kali akan bersetuju atau suka kepadamu (wahai Muhammad) sehingga engkau menurut ugama mereka (yang telah terpesong itu). Katakanlah (kepada mereka): “Sesungguhnya petunjuk Allah (ugama Islam itulah petunjuk yang benar”. Dan demi sesungguhnya jika engkau menurut kehendak hawa nafsu mereka sesudah datangnya (wahyu yang memberi) pengetahuan kepadamu (tentang kebenaran), maka tiadalah engkau akan peroleh dari Allah (sesuatupun) yang dapat mengawal dan memberi pertolongan kepada mu.
(Surah al-Baqarah: 120)
Syeikh al-Sa`di berkata:
“Allah Taala memberitahu kepada Rasul-Nya bahawa orang Yahudi dan Nasrani tidak redha kepadanya sehingga dia mengikuti agama mereka, kerana mereka mengajak kepada agama yang mereka anuti dengan anggapan itulah petunjuk.”
(Lihat
Taisir al-Karim al-Rahman,
hlm. 64)
Kami telah beberapa kali membuat kenyataan sejak menjawat jawatan sebagai Mufti Wilayah Persekutuan lagi dalam isu penghinaan terhadap agama dan Islam dan ianya berterusan sehingga kini.
Antara penghinaan yang berlaku sama ada kepada al-Quran, menghina Nabi SAW serta ajaran Islam dengan tuduhan yang tidak sebenar. Seolah-olah tindakan seperti ini tidak berkesudahan dan umat Islam pula berada pada titik yang paling lemah. Tetapi siri-siri penghinaan masih berlaku, ini menyebabkan peri pentingnya umat Islam bersatu-padu dalam mengangkat martabat al-Quran.
Terdapat beberapa cara dan contoh bagaimana mereka menghina al-Quran al-Karim, antaranya:
Memperolok dan tertawa ketika mendengar bacaan al-Quran.
Rasa hairan kenapa al-Quran tidak diturunkan kepada mereka.
Tuduhan al-Quran sebagai propaganda dengan penuh kedustaan serta kisah dongeng orang terdahulu.
Menunjukkan reaksi anggota tubuh bagi memperlekeh dan menghina al-Quran.
Membakar al-Quran di khalayak ramai sebagai bentuk penghinaan.
Memijak-mijak al-Quran di khalayak orang ramai.
Mencari titik lemah al-Quran dengan andaian bahawa ia adalah palsu, bertentangan dengan fakta sains dan menidakkannya daripada Allah SWT.
Sebahagian kenyataan kami ini boleh dirujuk dalam dapatan kajian yang bertajuk menghina Al-Quran dan Hukumnya oleh Prof Dr Mahmud al-Dausari.
Antara nas yang menunjukkan sikap mereka dengan penuh bongkak dan batil menuduh al-Quran sebagai reka cipta dan kebohongan jelas dipamerkan oleh Allah SWT melalui firman-Nya:
وَقَالَ الَّذِينَ كَفَرُوا إِنْ هَٰذَا إِلَّا إِفْكٌ افْتَرَاهُ وَأَعَانَهُ عَلَيْهِ قَوْمٌ آخَرُونَ ۖ فَقَدْ جَاءُوا ظُلْمًا وَزُورًا
Maksudnya: “
Dan orang-orang yang kafir itu berkata: “(Al-Quran) ini hanyalah satu perkara dusta yang direka-reka oleh Muhammad, dan ia dibantu membuatnya oleh kaum yang lain”. Maka (dengan kata-kata itu) sesungguhnya mereka telah mendatangkan satu tuduhan yang zalim dan dusta.
”
Surah al-Furqan (4)
Syeikh Ibnu ‘Asyur berkata, “
Dan tujuan dari penghinaan yang kufur ini adalah bahawa al-Quran yang hanya dibuat-buat dan dikarang itu tidak terlepas dari dua hal iaitu; ia dibuat-buat sebahagiannya oleh Rasulullah SAW lalu sebahagiannya lagi beliau dibantu oleh orang lain.
” (Lihat
Tafsir al-Tahrir wa al-Tanwir
, 19/13-14)
Kami berpendapat dalam isu seperti ini perlulah diambil beberapa langkah, antaranya:
Protes dan surat bantahan oleh pihak kerajaan kepada kedutaan negara tersebut.
Tunjuk rasa tidak puas hati atas sikap biadap yang dilakukan oleh warganegara tersebut betapa caknanya kita kepada agama terutamanya mensucikan al-Quran.
Cerdik pandai hendaklah menjawab tohmahan dan salah faham mereka yang menuduh al-Quran dengan semberono agar ianya dapat memberi kefahaman kepada mereka yang al-Quran bukan sebagai mana yang mereka dakwakan.
Sudah sampai masanya negara umat Islam di bawah gabungan Organisation of Islamic Cooperation (OIC) untuk membincangkan isu ini secara serius dan perlu mengadakan sidang tergempar untuk mengambil satu langkah dalam bentuk kebersamaan kerana sesungguhnya tindakan bersama akan menggerunkan musuh.
Dan kesatuan yang wujud kepada umat Islam serta tindakan yang rapi dan tersusun atas nama Islam akan menjadikan musuh benar-benar gementar. Saya teringat ucapan Jamaluddin al-Afghani kepada umat Islam India dengan berkata, “Jika sekiranya Allah jadikan kamu lalat, maka cukup atas nama Islam, kamu bersatu, terbang menuju ke pulau England dan dapat memekakkan penduduk England dengan jumlah kamu yang ramai ini. Jika sekiranya Allah jadikan kamu kura-kura, cukup atas nama Islam, kamu bersatu, berenang menuju ke pulau England dan dapat menenggelamkan pulau England dengan jumlah kamu yang ramai ini.” (Lihat

Khatirat Jamaliddin al-Afghani
, hlm. 33)
Umat Islam perlu peka dan kasih pada agamanya. Antara bentuk pembelaan kepada agama melalui media massa moden yang boleh kita gunakan. Perlunya kebijaksanaan, hikmah, dan akal yang disertai dengan mantik yang tinggi untuk menangkis hujah musuh dan mempamerkan keunggulan agama Islam itu sendiri termasuklah ketika kita mahu membela al-Quran al-Karim.
Saya dapati al-Quran sarat dengan hujah pembelaan akan perangai msuuh-musuh Islam yang tidak mahu mempercayai al-Quran dan beriman dengannya. Firman Allah SWT:
وَمَا تَأْتِيهِم مِّنْ آيَةٍ مِّنْ آيَاتِ رَبِّهِمْ إِلَّا كَانُوا عَنْهَا مُعْرِضِينَ
Maksudnya: “
Dan (itulah tabiat mereka) tidak ada sesuatu keterangan yang sampai kepada mereka dari keterangan-keterangan tuhan mereka melainkan mereka selalu berpaling daripadanya (enggan menerimanya).
”
Surah Yasin (46)
Golongan seperti ini apabila ditekan dan kita serius membela agama Islam, al-Quran al-Karim dan Rasul-Nya SAW, nescaya mereka akan berkata, kami hanya bergurau. Benarlah firman Allah SWT:
وَلَئِن سَأَلْتَهُمْ لَيَقُولُنَّ إِنَّمَا كُنَّا نَخُوضُ وَنَلْعَبُ ۚ قُلْ أَبِاللَّهِ وَآيَاتِهِ وَرَسُولِهِ كُنتُمْ تَسْتَهْزِئُونَ ﴿٦٥﴾ لَا تَعْتَذِرُوا قَدْ كَفَرْتُم بَعْدَ إِيمَانِكُمْ ۚ إِن نَّعْفُ عَن طَائِفَةٍ مِّنكُمْ نُعَذِّبْ طَائِفَةً بِأَنَّهُمْ كَانُوا مُجْرِمِينَ
Maksudnya: “
Dan jika engkau bertanya kepada mereka (tentang ejek-ejekan itu) tentulah mereka akan menjawab: “Sesungguhnya kami hanyalah berbual dan bermain-main”. Katakanlah: “Patutkah nama Allah dan ayat-ayatNya serta RasulNya kamu memperolok-olok dan mengejeknya?” Janganlah kamu berdalih (dengan alasan-alasan yang dusta), kerana sesungguhnya kamu telah kufur sesudah kamu (melahirkan) iman. Jika Kami maafkan sepuak dari kamu (kerana mereka bertaubat), maka Kami akan menyeksa puak yang lain, kerana mereka adalah orang-orang yang terus bersalah.
”
Surah al-Taubah (65-66)
Golongan seperti ini yang menghina al-Quran ketika menuju ke Tabuk apabila ditekan mereka memohon maaf seraya berkata, “Kami hanya bergurau dan bermain-main. Ini bertujuan unutk melepaskan lelah musafir kami dan kami sekali-kali tidak bermaksud demikian.” (Lihad
Zad al-Masir
, 3/465 dan
Tafsir al-Jalalain,
1/251)
Akhir kalam, marilah sama-sama kita berdoa kepada Allah SWT:
اللَّهُمَّ إِنَّا نَسْأَلُكَ الْعَافِيَةَ فِي الدُّنْيَا وَالآخِرَةِ ، اللَّهُمَّ إِنَّا نَسْأَلُكَ الْعَفْوَ وَالْعَافِيَةَ فِي دِيْنِنَا وَدُنْيَانَا وَأَهْلِنَا وَمَالِنَا، اللَّهُمَّ اسْتُرْ عَوْرَاتِنَا وَآمِنْ رَوْعَاتِنَا ، اللَّهُمَّ احْفَظْنَا مِنْ بَيْنِ أَيْدِيْنَا وَمِنْ خَلْفِنَا وَعَنْ أَيْمَانِنَا وَعَنْ شَمَائِلِنَا وَمِنْ فَوْقِنَا ، وَنَعُوذُ بِعَظَمَتِكَ أَنْ نُغْتَالَ مِنْ تَحْتِنَا
Maksudnya:
“
Ya Allah, sesungguhnya kami memohon pada-Mu keampunan dan keselamatan (‘afiyat) di dunia dan akhirat. Ya Allah, sesungguhnya kami memohon pada-Mu keampunan dan keselamatan (‘afiyat) dalam agama, dunia, keluarga dan harta kami. Ya Allah, tutupilah aib kami dan berilah ketenteraman di hati kami. Ya Allah, jagalah kami dari depan, belakang, kanan, kiri, dan atas kami. Kami memohon perlindungan dengan keagungan-Mu agar tidak disambar dari bawah kami.”
Bertarikh: 7 Julai 2023 bersamaan 18 Zulhijjah 1444 H


#2114: Kesahihan Kisah Sahabat Bertemu Raja Rom dan Terdapat Gambar Para Nabi Dalam Istananya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya pernah terbaca kisah sahabat bertemu Raja Rom dan melihat koleksi gambar 14 nabi dan rasul tetapi saya ragu dengan kesahihan kisah ini. Adakah kisah ini benar Dato’ Seri ?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kisah Rasulullah SAW menghantar utusan kepada Pembesar Rom adalah sahih sebagaimana yang diriwayatkan daripada Ibn Abbas R.Anhuma, katanya:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ، كَتَبَ إِلَى قَيْصَرَ يَدْعُوهُ إِلَى الإِسْلاَمِ، وَبَعَثَ بِكِتَابِهِ إِلَيْهِ مَعَ دِحْيَةَ الكَلْبِيِّ، وَأَمَرَهُ رَسُولُ اللَّهِ صَلَّى اللهُ عَلَيْهِ وَسَلَّمَ أَنْ يَدْفَعَهُ إِلَى عَظِيمِ بُصْرَى لِيَدْفَعَهُ إِلَى قَيْصَرَ، وَكَانَ قَيْصَرُ لَمَّا كَشَفَ اللَّهُ عَنْهُ جُنُودَ فَارِسَ، مَشَى مِنْ حِمْصَ إِلَى إِيلِيَاءَ شُكْرًا لِمَا أَبْلَاهُ اللَّهُ، فَلَمَّا جَاءَ قَيْصَرَ كِتَابُ رَسُولِ اللَّهِ صَلَّى اللهُ عَلَيْهِ وَسَلَّمَ، قَالَ حِينَ قَرَأَهُ: التَمِسُوا لِي هَا هُنَا أَحَدًا مِنْ قَوْمِهِ، لِأَسْأَلَهُمْ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ.
Maksudnya: “Sesungguhnya Rasulullah SAW menulis surat kepada Qaisar untuk menyeru kepada Islam, dan Baginda mengutus suratnya kepada  Qaisar melalui Dihyah al-Kalbi, kemudian Rasulullah SAW memerintahkan kepadanya supaya menyerahkan surat itu kepada pembesar Basrah untuk diberi kepada Qaisar, Dan sesungguhnya ketika Qaisar diberi kemenangan daripada Allah SWT dalam menghadapi tentera Parsi, maka dia berjalan dari Hims hingga ke Iliya’ sebagai tanda syukur atas nikmat kemenangan yang diberikan Allah kepadanya, ketika surat Rasulullah SAW sampai kepada Qaisar, maka dia berkata ketika membacanya: ‘Carikan di sini untukku salah seorang daripada kalangan kaumnya, agar aku boleh bertanya kepada mereka berkenaan Rasulullah SAW.’”
Riwayat al-Bukhari (2940)
Namun begitu terdapat beberapa riwayat yang mengisahkan bahawa beberapa orang sahabat telah melihat gambar para nabi, termasuk gambar Nabi Muhammad SAW di hadapan raja Rom, tetapi kisah ini tidak memiliki kekuatan dalam kesahihannya:
Hal ini kerana riwayat ini melalui empat jalur yang semuanya bermasalah:
Jalur Pertama
:
Diriwayatkan oleh Isma’il al-Asbahani dalam
Dalail al-Nubuwwah
 (88) dan juga Imam al-Baihaqi dalam
Dalail al-Nubuwwah
 (1/385), melalui jalur Abdul Aziz bin Muslim bin Idris. Dia berkata: Telah menceritakan kepada kami Abdullah bin Idris, daripada Syurahbil bin Muslim, daripada Abu Umamah al-Bahili, daripada Hisyam bin al-’As al-Umawi. Dia berkata:
بُعِثْتُ أَنَا وَرَجُلٌ آخَرُ مِنْ قُرَيْشٍ إِلَى هِرَقْلَ صَاحِبِ الرُّومِ نَدْعُوهُ إِلَى الْإِسْلَامِ ، فَخَرَجْنَا حَتَّى قَدِمْنَا الْغُوطَةَ – يَعْنِي دِمَشْقَ –  فَنَزَلْنَا عَلَى جَبَلَةَ بْنِ الْأَيْهَمِ الْغَسَّانِيِّ ، فَدَخَلْنَا عَلَيْهِ وَإِذَا هُوَ عَلَى سَرِيرٍ لَهُ ، فَأَرْسَلَ إِلَيْنَا بِرَسُولٍ نُكَلِّمُهُ … ثم ساق حديثا طويلا ، وفيه أنهم دخلوا على هرقل فأراهم صور الأنبياء .
Maksudnya:
“Saya dan seorang lelaki daripada suku Quraisy diutus ke Heraclius, Pembesar Rom, untuk mengajaknya memeluk Islam. Kami pergi sampai tiba di daerah Ghautah – iaitu Damsyiq – dan kami turun di Jabalah bin Aiham al-Ghassani. Kami masuk dan dia berada di atas tempat tidurnya. Dia mengirim pesan kepada kami dengan seorang utusan untuk berbicara dengan kami…..” Kemudian dia menceritakan hadith ini dengan panjang lebar, dan dalam cerita itu mereka masuk ke hadapan Heraclius dan melihat gambar para nabi.
Jalur ini sangat lemah, kerana terdapat dalam sanadnya Abdul Aziz bin Muslim bin Idris dan Abdullah bin Idris bin Abdul Rahman yang tidak diketahui terjemahannya, dan tidak ada langsung ulama’ hadith yang mengulas tentang mereka.
Jalur Kedua:
Diriwayatkan oleh Abu Nu’aim al-Asbahani dalam
Dalail al-Nubuwwah
13) melalui jalur Mas’ud bin Yazid al-Qattan. Dia berkata: Telah menceritakan kepada kami Abu Dawud, dia berkata: Telah menceritakan kepada kami Abbad bin Yazid, daripada Musa bin ‘Uqbah al-Qurasyi bahawa Hisyam bin al-’As dan Nu’aim bin Abdullah dan seorang lelaki lainnya yang disebutkan oleh mereka diutus ke pembesar Rom pada zaman Abu Bakar. Dia berkata:
 فَدَخَلْنَا عَلَى جَبَلَةَ بْنِ الْأَيْهَمِ ، وَهُوَ بِالْغُوطَةِ ، فَإِذَا عَلَيْهِ ثِيَابٌ سُودٌ… ثم ساق الحديث .
Maksudnya:

“Kami masuk ke hadapannya ketika dia berada di Jabalah bin Aiham, di Ghautah, dan dia berpakaian hitam…
” Kemudian dia menceritakan panjang lebar.
Jalur ini juga sangat lemah,
musalsal
 dengan para perawi yang
 majhul
dan pada sanadnya terdapat Mas’ud bin Yazid al-Qattan Abu Ahmad al-Zamn”. Abu Nu’aim telah mengulas tentangnya dalam “
Tarikh Isfahan
” (1767), begitu pula al-Zahabi dalam “
Tarikh al-Islam
” (544), tetapi mereka tidak menyebutkan tentangnya berkenaan
Jarh wa Ta’dil
, jadi beliau kekal sebagai
majhul al-hal
.
Di dalam jalur ini juga terdapat Abbad bin Yazid, yang juga majhul, dan tidak ada yang mengulas tentangnya. Hal ini kerana beliau bukan Abbad bin Yazid yang meriwayatkan daripada Ali, dan yang meriwayatkan daripadanya al-Suddi kerana yang terdapat dalam sanad tersebut bukan dalam tabaqatnya. Oleh itu, beliau juga merupakan perawi yang
matruk
.
Imam al-Zahabi berkata: “Abbad bin Yazid, daripada Ali, dan diriwayatkan daripadanya al-Suddi, dengan berita yang munkar yang didatangkan dengannya.” (Lihat
al-Muqtana fi Sard al-Kuna
, 6745)
Selain itu, sanad hadith ini juga dhaif menurut Ibn Hajar dalam
Fath al-Bari
 (8/219).
Jalur Ketiga:
.
Diriwayatkan oleh al-Bukhari dalam
al-Tarikh al-Kabir
 (1/179), Abu Nu’aim dalam
Dalail al-Nubuwwah
 (12), al-Tabarani dalam “
al-Mu’jam al-Awsat
” (8231), dan al-Baihaqi dalam
Dalail al-Nubuwwah
 (1/384), melalui jalur Ummu Uthman binti Sa’id bin Muhammad bin Jubair bin Mut’im, daripada ayahnya Sa’id, daripada Datuknya Muhammad bin Jubair, daripada Jubair bin Mut’im, katanya:
خرجتُ تاجرا إلى الشام ، فلقيتُ رجلا مِن أهل الكتاب ، فقَالَ: هل عِندكم رجلٌ يَتَنَّبَأُ؟ قلتُ: نعم ، فجاء رجلٌ مِن أهل الكتاب ، فقَالَ: فِيم أنتم؟ فأدخلني منزلا لَهُ ، فإذا فِيهِ صور ، فرأَيتُ النَّبيَّ صَلى اللَّهُ عَلَيه وسَلم ، قَالَ: هُوَ هذا؟ قلتُ: نعم ، قَالَ: إنَّهُ لم يكن نَبِيٌّ إلا كَانَ بعده نَبيٌّ ، إلا هذا النَّبيُّ
Maksudnya
:
 “Saya pergi sebagai pedagang ke Syam, dan saya bertemu dengan seorang lelaki dari Ahli al-Kitab. Dia berkata, ‘Apakah kamu memiliki seorang peramal?’ Saya berkata, ‘Ya.’ Maka datanglah seorang lelaki dari Ahlu al-Kitab itu. Dia berkata, ‘Di manakah kamu?’ Dia membawaku ke rumahnya, dan di dalamnya ada gambar-gambar. Saya melihat gambar Nabi SAW. Dia berkata, ‘Adakah dia ini?’ Saya berkata, ‘Ya.’ Dia berkata, ‘Sesungguhnya tidak pernah ada seorang nabi kecuali setelahnya ada nabi, kecuali nabi ini.'”
Sanad hadith ini juga sangat lemah, dalam sanadnya terdapat Sa’id bin Muhammad bin Jubair. Ibnu al-Qattan berkata berkenaan dengannya: “Tidak diketahui berkenaan halnya.” (Lihat
Bayan al-Wahm wa al-Iyham,
4/503)
Begitu juga dalam sanad ini terdapatnya Ummu Uthman binti Sa’id bin Muhammad bin Jubair, yang tidak dikenali dan tidak diulas oleh mana-mana
jarh
dan
ta’dil.
Jalur Keempat:
Diriwayatkan daripada hadith ‘Ubadah bin Samit R.A dalam dua wajah:
Wajah Pertama:
 Diriwayatkan oleh al-Zahabi dalam
Tarikh al-Islam
 (1/797) dengan sanadnya melalui jalur al-Zubair bin Bakkar, katanya: Bapa saudaraku Mus’ab bin Abdullah meriwayatkan kepadaku daripada Datukku Abdullah bin Mus’ab, daripada ayahnya, daripada Datuknya, daripada Ubadah bin Samit, katanya:
بَعَثَنِي أَبُو بَكْرٍ فِي نَفَرٍ مِنَ الصَّحَابَةِ إِلَى مَلِكِ الرُّومِ لِأَدْعُوَهُ إِلَى الْإِسْلَامِ ، فَخَرَجْنَا نَسِيرُ عَلَى رَوَاحِلِنَا حَتَّى قَدِمْنَا دِمَشْقَ ، فَإِذَا عَلَى الشَّامِ لِهِرَقْلَ جَبَلَةُ ، فَاسْتَأْذَنَّا عَلَيْهِ ، فَأَذِنَ لَنَا … ثم ساق الحديث بطوله
Maksudnya
: “Abu Bakar mengutusku bersama sekelompok sahabat ke Raja Romawi untuk mengajaknya masuk Islam. Kami berjalan sampai kami tiba di Damaskus, kemudian kami di Jabalah di Syam. Kami memohon izin untuk menemui Raja Jabalah, dan dia memberikan izin kepada kami…’ Lalu hadith tersebut disampaikan dengan panjang lebar.
Sanad hadith ini sangat lemah, dan
musalsal
 dengan para perawi yang lemah dan yang
majhul.
Terdapat dalam sanad hadith ini Thabit bin Abdullah bin al-Zubair yang statusnya
Majhul al-Hal
, Terjemahannya disebut oleh Imam al-Bukhari dalam
al-Tarikh al-Kabir
 (2076), Ibn Abi Hatim dalam a
l-Jarh wa al-Ta’dil
 (1828), dan
al-Zahabi
 dalam
Tarikh al-Islam
 (28), dan mereka tidak menyebutkan penilaian terhadapnya dari sudut
Jarh wa Ta’dil
.
Begitu juga dengan Mus’ab bin Thabit bin Abdullah bin al-Zubair yang dinilai lemah dan tidak boleh dijadikan hujjah dengannya. Imam Ahmad, Ibn Ma’in juga menilainya sebagai lemah.  Antara komentar ulama’ lain berkenaannya:
Abu Hatim mengatakan: “Dia adalah seorang yang jujur tetapi sering keliru dan tidak kuat.” (Lihat
al-Jarh wa al-Ta’dil
, 8/403).
Ibn Hibban mengatakan: “
Munkar al-hadith,
dan dia dalam kalangan yang mengingkari hadith yang berbeza daripada majoriti ulama’, dan ketika mana dia terlalu banyak melakukan sedemikian sehingga hadithnya tidak boleh diterima.” (Lihat
al-Majruhin
, 3/29)
Selain itu, dalam sanadnya juga terdapat Abdullah bin Mus’ab bin Thabit yang dinilai sebagai perawi yang lemah, sebagaimana yang disebut oleh Ibn Ma’in yang dinukilkan oleh al-Khatib al-Baghdadi. (Lihat
Tarikh Baghdad
, 11/415).
Wajah kedua:
 Diriwayatkan oleh Ibn Asakir dalam
Tarikh Dimasyq
 (40/154) melalui jalur al-Hasan bin Ali bin Zakariya al-‘Adawi Abu Sa’id al-Basri. Dia berkata, “Ahmad bin Muhammad al-Makki Abu Bakr meriwayatkan kepada kami, Muhammad bin Abd al-Rahman al-Madini meriwayatkan kepada kami, daripada Muhammad bin Abdul Wahid al-Kufi, Muhammad bin Abi Bakr al-Ansari menyampaikan kepada kami, daripada ‘Ubadah bin Samit, beliau adalah panglima pasukan di Badr yang terakhir, katanya:
بَعَثَنِى أَبُو بَكْرٍ إِلَى مَلِكِ الرُّومِ يَدْعُوُه إِلَى الإِسْلاَم، وَيُرَغِّبُهُ فيهِ وَمَعِى عَمْرُو بْنُ العاصِ بْنِ وَائِلٍ السَّهْمِىُّ، وَهِشامُ بْنُ العاص بْن وائِلٍ السَّهْمِىُّ، وَعَدِىُّ بْنُ كَعْب، ونُعَيْمُ بْنُ عَبْد الله النَّحَّامُ، فَخَرَجْنَا حَتَّى قَدِمْنَا عَلَى جَبَلَةَ بْنِ الأيْهَم دِمَشْقَ، فَأَدْخَلَنَا عَلَى مَلِكِهِمْ بِهَا الرُّومِىِّ …  ثم ساق الحديث بطوله
Maksudnya
: “Abu Bakar telah mengutusku kepada Raja Rom untuk mengajaknya masuk Islam. Aku pergi bersama Amr bin al-’As bin Wa’il al-Sahmiy, Hisyam bin al-’As bin Wa’il al-Sahmiy, Adi bin Ka’ab, dan Nu’aim bin Abdullah bin al-Nahham. Kami pergi sehingga kami sampai di Jabalah bin Al-Aiham di Damsyiq, lalu kami diperkenankan masuk oleh Raja Rom mereka…’ Lalu hadis tersebut disampaikan dengan panjang lebar.
Sanad hadith ini bermasalah kerana padanya terdapat Hasan bin Ali bin Zakariya al-‘Adawi, seorang pendusta yang memalsukan hadith kepada Rasulullah SAW. Imam al-Zahabi berkata, “Ibn Adi mengatakan: Dia sering memalsukan hadith, dan al-Daraqutni mengatakan: Dia ditinggalkan (
matruk
). Aku katakan: Dia seorang yang berani dalam menambahkan dan memalsukan sanad dan matan.” (Lihat
Tarikh al-Islam
, 414).
Oleh sebab itu, sanad ini lemah menurut al-Hafiz Ibn Hajar dalam kitabnya
al-Isabah
 (4/394).
Kisah yang Sahih
Diriwayatkan oleh Imam al-Bukhari berkenaan dengan kisah Abu Sufyan dan beberapa sahabat ketika mana mereka diutus oleh Rasulullah SAW untuk bertemu dengan pembesar Rom untuk mengajaknya kepada Islam. Ibn Abbas berkata:
فَأَخْبَرَنِي أَبُو سُفْيَانَ بْنُ حَرْبٍ أَنَّهُ كَانَ بِالشَّامِ فِي رِجَالٍ مِنْ قُرَيْشٍ قَدِمُوا تُجَّارًا فِي المُدَّةِ الَّتِي كَانَتْ بَيْنَ رَسُولِ اللَّهِ صَلَّى اللهُ عَلَيْهِ وَسَلَّمَ وَبَيْنَ كُفَّارِ قُرَيْشٍ، قَالَ أَبُو سُفْيَانَ، فَوَجَدَنَا رَسُولُ قَيْصَرَ بِبَعْضِ الشَّامِ، فَانْطُلِقَ بِي وَبِأَصْحَابِي، حَتَّى قَدِمْنَا إِيلِيَاءَ، فَأُدْخِلْنَا عَلَيْهِ، فَإِذَا هُوَ جَالِسٌ فِي مَجْلِسِ مُلْكِهِ، وَعَلَيْهِ التَّاجُ، وَإِذَا حَوْلَهُ عُظَمَاءُ الرُّومِ، فَقَالَ لِتَرْجُمَانِهِ: سَلْهُمْ أَيُّهُمْ أَقْرَبُ نَسَبًا إِلَى هَذَا الرَّجُلِ الَّذِي يَزْعُمُ أَنَّهُ نَبِيٌّ، قَالَ أَبُو سُفْيَانَ: فَقُلْتُ: أَنَا أَقْرَبُهُمْ إِلَيْهِ نَسَبًا، قَالَ: مَا قَرَابَةُ مَا بَيْنَكَ وَبَيْنَهُ؟ فَقُلْتُ: هُوَ ابْنُ عَمِّي، وَلَيْسَ فِي الرَّكْبِ يَوْمَئِذٍ أَحَدٌ مِنْ بَنِي عَبْدِ مَنَافٍ غَيْرِي، فَقَالَ قَيْصَرُ: أَدْنُوهُ، وَأَمَرَ بِأَصْحَابِي، فَجُعِلُوا خَلْفَ ظَهْرِي عِنْدَ كَتِفَيَّ، ثُمَّ قَالَ لِتَرْجُمَانِهِ: قُلْ لِأَصْحَابِهِ: إِنِّي سَائِلٌ هَذَا الرَّجُلَ عَنِ الَّذِي يَزْعُمُ أَنَّهُ نَبِيٌّ، فَإِنْ كَذَبَ فَكَذِّبُوهُ، قَالَ أَبُو سُفْيَانَ: وَاللَّهِ لَوْلاَ الحَيَاءُ يَوْمَئِذٍ، مِنْ أَنْ يَأْثُرَ أَصْحَابِي عَنِّي الكَذِبَ، لَحَدَّثْتُهُ عَنِّي حِينَ سَأَلَنِي عَنْهُ، وَلَكِنِّي اسْتَحْيَيْتُ أَنْ يَأْثُرُوا الكَذِبَ عَنِّي، فَصَدَقْتُهُ، ثُمَّ قَالَ لِتَرْجُمَانِهِ: قُلْ لَهُ كَيْفَ نَسَبُ هَذَا الرَّجُلِ فِيكُمْ؟ قُلْتُ: هُوَ فِينَا ذُو نَسَبٍ، قَالَ: فَهَلْ قَالَ هَذَا القَوْلَ أَحَدٌ مِنْكُمْ قَبْلَهُ؟ قُلْتُ: لاَ، فَقَالَ: فَهَلْ كُنْتُمْ تَتَّهِمُونَهُ عَلَى الكَذِبِ قَبْلَ أَنْ يَقُولَ مَا قَالَ؟ قُلْتُ: لاَ، قَالَ: فَهَلْ كَانَ مِنْ آبَائِهِ مِنْ مَلِكٍ؟ قُلْتُ: لاَ، قَالَ: فَأَشْرَافُ النَّاسِ يَتَّبِعُونَهُ أَمْ ضُعَفَاؤُهُمْ؟ قُلْتُ: بَلْ ضُعَفَاؤُهُمْ، قَالَ: فَيَزِيدُونَ أَوْ يَنْقُصُونَ؟ قُلْتُ: بَلْ يَزِيدُونَ، قَالَ: فَهَلْ يَرْتَدُّ أَحَدٌ سَخْطَةً لِدِينِهِ بَعْدَ أَنْ يَدْخُلَ فِيهِ؟ قُلْتُ: لاَ، قَالَ: فَهَلْ يَغْدِرُ؟ قُلْتُ: لاَ، وَنَحْنُ الآنَ مِنْهُ فِي مُدَّةٍ، نَحْنُ نَخَافُ أَنْ يَغْدِرَ، – قَالَ أَبُو سُفْيَانَ: وَلَمْ يُمْكِنِّي كَلِمَةٌ أُدْخِلُ فِيهَا شَيْئًا أَنْتَقِصُهُ بِهِ، لاَ أَخَافُ أَنْ تُؤْثَرَ عَنِّي غَيْرُهَا -، قَالَ: فَهَلْ قَاتَلْتُمُوهُ وَ قَاتَلَكُمْ؟ قُلْتُ: نَعَمْ، قَالَ: فَكَيْفَ كَانَ حَرْبُهُ وَحَرْبُكُمْ؟ قُلْتُ: كَانَتْ دُوَلًا وَسِجَالًا، يُدَالُ عَلَيْنَا المَرَّةَ، وَنُدَالُ عَلَيْهِ الأُخْرَى، قَالَ: فَمَاذَا يَأْمُرُكُمْ بِهِ؟ قَالَ: يَأْمُرُنَا أَنْ نَعْبُدَ اللَّهَ وَحْدَهُ وَلاَ نُشْرِكَ بِهِ شَيْئًا، وَيَنْهَانَا عَمَّا كَانَ يَعْبُدُ آبَاؤُنَا، وَيَأْمُرُنَا بِالصَّلاَةِ، وَالصَّدَقَةِ، وَالعَفَافِ، وَالوَفَاءِ بِالعَهْدِ، وَأَدَاءِ الأَمَانَةِ، فَقَالَ لِتَرْجُمَانِهِ حِينَ قُلْتُ ذَلِكَ لَهُ: قُلْ لَهُ: إِنِّي سَأَلْتُكَ عَنْ نَسَبِهِ فِيكُمْ، فَزَعَمْتَ أَنَّهُ ذُو نَسَبٍ، وَكَذَلِكَ الرُّسُلُ تُبْعَثُ فِي نَسَبِ قَوْمِهَا، وَسَأَلْتُكَ: هَلْ قَالَ أَحَدٌ مِنْكُمْ هَذَا القَوْلَ قَبْلَهُ، فَزَعَمْتَ أَنْ لاَ، فَقُلْتُ: لَوْ كَانَ أَحَدٌ مِنْكُمْ قَالَ هَذَا القَوْلَ قَبْلَهُ، قُلْتُ رَجُلٌ يَأْتَمُّ بِقَوْلٍ قَدْ قِيلَ قَبْلَهُ، وَسَأَلْتُكَ: هَلْ كُنْتُمْ تَتَّهِمُونَهُ بِالكَذِبِ قَبْلَ أَنْ يَقُولَ مَا قَالَ، فَزَعَمْتَ أَنْ لاَ، فَعَرَفْتُ أَنَّهُ لَمْ يَكُنْ لِيَدَعَ الكَذِبَ عَلَى النَّاسِ وَيَكْذِبَ عَلَى اللَّهِ، وَسَأَلْتُكَ: هَلْ كَانَ مِنْ آبَائِهِ مِنْ مَلِكٍ، فَزَعَمْتَ أَنْ لاَ، فَقُلْتُ لَوْ كَانَ مِنْ آبَائِهِ مَلِكٌ، قُلْتُ يَطْلُبُ مُلْكَ آبَائِهِ، وَسَأَلْتُكَ: أَشْرَافُ النَّاسِ يَتَّبِعُونَهُ أَمْ ضُعَفَاؤُهُمْ، فَزَعَمْتَ أَنَّ ضُعَفَاءَهُمُ اتَّبَعُوهُ، وَهُمْ أَتْبَاعُ الرُّسُلِ، وَسَأَلْتُكَ: هَلْ يَزِيدُونَ أَوْ يَنْقُصُونَ، فَزَعَمْتَ أَنَّهُمْ يَزِيدُونَ، وَكَذَلِكَ الإِيمَانُ حَتَّى يَتِمَّ، وَسَأَلْتُكَ هَلْ يَرْتَدُّ أَحَدٌ سَخْطَةً لِدِينِهِ بَعْدَ أَنْ يَدْخُلَ فِيهِ، وَزَعَمْتَ أَنْ لاَ، فَكَذَلِكَ الإِيمَانُ حِينَ تَخَالِطُ  بَشَاشَتُهُ القُلُوبَ، لاَ يَسْخَطُهُ أَحَدٌ، وَسَأَلْتُكَ هَلْ يَغْدِرُ، فَزَعَمْتَ أَنْ لاَ، وَكَذَلِكَ الرُّسُلُ لاَ يَغْدِرُونَ، وَسَأَلْتُكَ: هَلْ قَاتَلْتُمُوهُ وَقَاتَلَكُمْ، فَزَعَمْتَ أَنْ قَدْ فَعَلَ، وَأَنَّ حَرْبَكُمْ وَحَرْبَهُ تَكُونُ دُوَلًا، وَيُدَالُ عَلَيْكُمُ المَرَّةَ وَتُدَالُونَ عَلَيْهِ الأُخْرَى، وَكَذَلِكَ الرُّسُلُ تُبْتَلَى وَتَكُونُ لَهَا العَاقِبَةُ، وَسَأَلْتُكَ: بِمَاذَا يَأْمُرُكُمْ، فَزَعَمْتَ أَنَّهُ يَأْمُرُكُمْ أَنْ تَعْبُدُوا اللَّهَ وَلاَ تُشْرِكُوا بِهِ شَيْئًا، وَيَنْهَاكُمْ عَمَّا كَانَ يَعْبُدُ آبَاؤُكُمْ، وَيَأْمُرُكُمْ بِالصَّلاَةِ، وَالصَّدَقَةِ، وَالعَفَافِ، وَالوَفَاءِ بِالعَهْدِ، وَأَدَاءِ الأَمَانَةِ، قَالَ: وَهَذِهِ صِفَةُ نَّبِيٍّ، قَدْ كُنْتُ أَعْلَمُ أَنَّهُ خَارِجٌ، وَلَكِنْ لَمْ أَظُنَّ أَنَّهُ مِنْكُمْ، وَإِنْ يَكُ مَا قُلْتَ حَقًّا، فَيُوشِكُ أَنْ يَمْلِكَ مَوْضِعَ قَدَمَيَّ هَاتَيْنِ وَلَوْ أَرْجُو أَنْ أَخْلُصَ إِلَيْهِ، لَتَجَشَّمْتُ لُقِيَّهُ، وَلَوْ كُنْتُ عِنْدَهُ لَغَسَلْتُ قَدَمَيْهِ، قَالَ أَبُو سُفْيَانَ: ثُمَّ دَعَا بِكِتَابِ رَسُولِ اللَّهِ صَلَّى اللهُ عَلَيْهِ وَسَلَّمَ، فَقُرِئَ، فَإِذَا فِيهِ: بِسْمِ اللَّهِ الرَّحْمَنِ الرَّحِيمِ، مِنْ مُحَمَّدٍ عَبْدِ اللَّهِ وَرَسُولِهِ، إِلَى هِرَقْلَ عَظِيمِ الرُّومِ، سَلاَمٌ عَلَى مَنِ اتَّبَعَ الهُدَى، أَمَّا بَعْدُ: فَإِنِّي أَدْعُوكَ بِدِعَايَةِ الإِسْلاَمِ، أَسْلِمْ تَسْلَمْ، وَأَسْلِمْ يُؤْتِكَ اللَّهُ أَجْرَكَ مَرَّتَيْنِ، وَإِنْ تَوَلَّيْتَ، فَعَلَيْكَ إِثْمُ الأَرِيسِيِّينَ وَ: {يَا أَهْلَ الكِتَابِ تَعَالَوْا إِلَى كَلِمَةٍ سَوَاءٍ بَيْنَنَا وَبَيْنَكُمْ، أَلَّا نَعْبُدَ إِلَّا اللَّهَ وَلاَ نُشْرِكَ بِهِ شَيْئًا، وَلاَ يَتَّخِذَ بَعْضُنَا بَعْضًا أَرْبَابًا مِنْ دُونِ اللَّهِ، فَإِنْ تَوَلَّوْا، فَقُولُوا اشْهَدُوا بِأَنَّا مُسْلِمُونَ}  ، قَالَ أَبُو سُفْيَانَ: فَلَمَّا أَنْ قَضَى مَقَالَتَهُ، عَلَتْ أَصْوَاتُ الَّذِينَ حَوْلَهُ مِنْ عُظَمَاءِ الرُّومِ، وَكَثُرَ لَغَطُهُمْ، فَلاَ أَدْرِي مَاذَا قَالُوا، وَأُمِرَ بِنَا، فَأُخْرِجْنَا، فَلَمَّا أَنْ خَرَجْتُ مَعَ أَصْحَابِي، وَخَلَوْتُ بِهِمْ قُلْتُ لَهُمْ: لَقَدْ أَمِرَ أَمْرُ ابْنِ أَبِي كَبْشَةَ، هَذَا مَلِكُ بَنِي الأَصْفَرِ يَخَافُهُ، قَالَ أَبُو سُفْيَانَ: وَاللَّهِ مَا زِلْتُ ذَلِيلًا مُسْتَيْقِنًا بِأَنَّ أَمْرَهُ سَيَظْهَرُ، حَتَّى أَدْخَلَ اللَّهُ قَلْبِي الإِسْلاَمَ وَأَنَا كَارِهٌ.
Maksudnya:
 Abu Sufyan mengkhabarkan kepadaku, ketika dia berada di Syam bersama beberapa orang Quraisy, datang untuk berdagang ketika masa perjanjian damai di antara Rasulullah SAW dengan kaum kafir Quraisy, Abu Sufyan berkata: “Kami bertemu dengan utusan Qaisar ketika berada di satu tempat di Syam, lalu dia membawaku bersama para sahabatku sehingga kami sampai ke Iliya.” Lalu kami dibawa masuk bertemu dengannya. Ternyata dia (Qaisar) sedang duduk di takhta singgahsananya dengan memakai mahkota, di sampingnya terdapat para pembesar Rom lalu dia berkata kepada penterjemahnya: “Tanyakanlah kepada mereka sesiapa di antara mereka yang paling dekat nasab keturunannya dengan lelaki ini yang mendakwa dirinya sebagai Nabi. Abu Sufyan berkata: Lalu aku berkata: “Aku yang paling hampir hubungan nasab dengannya.” Kemudian Qaisar berkata: “Apakah hubungan di antara kamu dengannya?” Abu Sufyan berkata: “Dia adalah sepupuku,” – tidak ada di antara rombongan pada hari ini seorang pun yang berasal daripada Bani ‘Abd Manaf, kecuali aku – lalu Qaisar berkata: “Dekatkanlah dia kepadaku.” Kemudian dia memerintahkan para sahabatku ditempatkan di belakangku; dekat dengan bahuku. Lalu dia berkata kepada penterjemahnya: “Katakanlah kepada para sahabatnya, “Bahawa sesungguhnya aku akan bertanya kepada lelaki ini berkenaan dia yang mendakwa dirinya Nabi. Sekiranya dia berdusta maka kamu hendaklah mendustakannya.” Abu Sufyan berkata: “Demi Allah, pada hari itulah kalau bukan kerana perasaan malu bahawa para sahabatku akan meriwayatkan tentang diriku, yang aku berdusta, nescaya aku akan mereka-reka cerita tentangnya (dengan cerita yang aku reka) daripada pihakku, ketika dia bertanyakanku tentang Baginda SAW. Namun aku berasa malu bahawa mereka akan meriwayatkan tentang diriku yang berdusta mengetahui aku berdusta, oleh kerana itu aku pun berkata benar. Kemudian Qaisar berkata kepada penterjemahnya, katakanlah kepadanya:  “Bagaimanakah nasab keturunan lelaki ini di kalangan kamu?” Aku berkata: “Dia mempunyai nasab keturunan yang baik di kalangan kami.” Qaisar berkata: “Adakah ada seorang di kalangan kamu pernah berkata dengan perkataan ini (yakni dakwaan sebagai Rasul) sebelumnya?” Aku berkata: “Tidak ada.” Qaisar berkata: “Adakah kamu pernah menuduhnya berdusta sebelum dia berkata apa yang dia kata?” Aku berkata: “Tidak pernah.” Qaisar berkata: “Adakah ada di kalangan nenek moyangnya seorang raja?” Aku berkata: “Tidak ada.” Qaisar berkata: “Adakah golongan bangsawan mengikutinya atau hanya golongan yang lemah di kalangan mereka?” Aku berkata: “Bahkan golongan lemah dalam kalangan mereka yang mengikutinya.” Qaisar berkata: “Adakah pengikutnya bertambah atau berkurang?” Aku berkata: “Bahkan semakin bertambah.” Qaisar berkata: “Adakah ada di kalangan mereka seseorang yang murtad kerana benci agamanya setelah menganut agama itu?” Aku berkata: “Tidak ada.” Qaisar berkata: “Adakah dia pernah melanggar perjanjian?” Aku berkata: “Tidak pernah, dan sekarang kami berada pada masa perjanjian damai yang kami risau dia akan mengkhianatinya,” – Abu Sufyan berkata: “Tidak ada satu pun ayat yang aku mampu masukkan ke dalamnya sesuatu yang aku boleh merendahkan Baginda SAW dengannya, yang aku tidak khuatir perkara itu akan diriwayatkan daripadaku, selain daripada itu,” – Qaisar berkata: “Adakah kamu memeranginya, dan dia yang memerangi kamu?” Aku berkata: “Benar.” Qaisar berkata: “Bagaimanakah kesudahan peperangannya dengan kamu?” Aku berkata: “Seimbang dan kemenangan silih berganti, sesekali dia mengalahkan kami dan dalam peperangan yang lain kami mengalahkannya.” Qaisar berkata: “Apakah yang diperintahkannya ke atas kamu?” Aku berkata: “Dia memerintahkan kami menyembah Allah sahaja dan tidak mempersekutukan-Nya dengan yang lain dan melarang kami menyembah apa yang disembah oleh nenek moyang kami. Dia memerintahkan kami supaya solat, sedekah, menjaga kehormatan diri, menunaikan perjanjian dan menunaikan amanah.” Qaisar berkata kepada penterjemahnya ketika aku menyebut berkenaan hal ini kepadanya: “Katakanlah kepadanya sesungguhnya aku bertanya kepada engkau berkenaan nasab keturunannya di antara kamu, maka engkau menyatakan bahawa dia memiliki nasab keturunan yang baik, begitulah juga para Rasul diutuskan daripada nasab keturunan yang baik di kalangan kaumnya. Aku bertanya kepada engkau adakah pernah ada orang yang mengucapkan seperti ini (yakni mendakwa diri sebagai Rasul) sebelumnya daripada kalangan kamu kemudian engkau menyatakan bahawa tidak ada, maka aku katakan sekiranya ada orang yang menyatakan ucapan sepertinya maka orang itu mengikut ucapan orang sebelumnya. Aku bertanya kepada engkau, ‘adakah kamu pernah menuduhnya sebagai pendusta sebelum dia mendakwa dirinya sebagai Rasul,’ lalu engkau menjawab tidak pernah, maka aku mengetahui bahawa tidak mungkin dia yang tidak pernah berdusta kepada manusia lalu dia berdusta terhadap Allah. Aku bertanya kepada engkau, ‘adakah di kalangan nenek moyangnya yang ada menjadi raja,’ lalu engkau menyatakan tidak ada, maka aku katakan sekiranya ada di antara nenek-moyangnya yang menjadi raja maka aku berkata dia akan menuntut kerajaan itu. Aku bertanya kepada kamu, ‘adakah golongan bangsawan atau golongan yang lemah yang mengikutinya di kalangan kamu, lalu kamu katakan, ‘bahawa pengikutnya adalah daripada golongan yang lemah,’ dan merekalah pengikut-pengikut para Rasul. Aku bertanya kepada engkau, ‘adakah jumlah mereka semakin bertambah atau berkurang,’ lalu engkau nyatakan, ‘jumlah mereka semakin bertambah,’ dan beginilah iman yang semakin bertambah hingga mencapai tahap kesempurnaan. Aku bertanya kepada engkau, ‘adakah pernah seseorang yang murtad kerana perasaan benci terhadap agamanya setelah menganutinya,’ lalu engkau katakan tidak ada, maka demikian itulah iman, apabila keindahannya apabila menusuk di dalam hati tidak ada seorang yang akan membencinya. Aku katakan kepada kamu, ‘adakah dia pernah melanggar janji,’ lalu engkau menyatakan tidak pernah,’ dan demikianlah para Rasul tidak pernah melanggar perjanjian. Aku bertanya kepada engkau, ‘adakah kamu semua memeranginya dan dia memerangi kamu,’ lalu engkau katakan hal itu pernah terjadi dan peperangan di antara kamu adalah seimbang; satu ketika dia menang ke atas kamu dan pada waktu yang lain kamu menang ke atasnya, maka demikianlah ujian yang diberikan kepada para Rasul, akan tetapi pada akhirnya kemenangan adalah milik mereka. Aku bertanya kepada engkau, ‘apakah yang diperintahkan terhadap kamu,’ lalu kamu nyatakan bahawa dia memerintahkan kamu menyembah Allah dan tidak menyekutukan-Nya dengan yang lain, melarang kamu menyembah apa yang disembah oleh nenek moyang kamu, memerintahkan kamu supaya mengerjakan solat, sedekah, menjaga kehormatan diri, mennyempurnakan janji dan menunaikan amanah.” Qaisar berkata: “Inilah sifat-sifat para Nabi, sesungguhnya aku telah mengetahui bahawa dia akan keluar, akan tetapi aku tidak mengetahui bahawa dia berasal dari kalangan kamu, sekiranya apa yang engkau katakan itu benar, maka telah hampir masa bahawa dia akan menguasai tanah yang berada di bawah tapak kakiku ini. Sekiranya ada harapan untukku untuk pergi menemuinya, maka aku akan berusaha bersungguh-sungguh untuk menemuinya, kalau aku berada di sampingnya maka aku akan mencuci kedua-dua kakinya.” Abu Sufyan berkata: “Kemudian diberikan surat Rasulullah SAW dan dibacakan, dan ternyata di dalam surat itu tertulis:
بِسْمِ اللَّهِ الرَّحْمَنِ الرَّحِيمِ، مِنْ مُحَمَّدٍ عَبْدِ اللَّهِ وَرَسُولِهِ، إِلَى هِرَقْلَ عَظِيمِ الرُّومِ، سَلاَمٌ عَلَى مَنِ اتَّبَعَ الهُدَى، أَمَّا بَعْدُ: فَإِنِّي أَدْعُوكَ بِدِعَايَةِ الإِسْلاَمِ، أَسْلِمْ تَسْلَمْ، وَأَسْلِمْ يُؤْتِكَ اللَّهُ أَجْرَكَ مَرَّتَيْنِ، وَإِنْ تَوَلَّيْتَ، فَعَلَيْكَ إِثْمُ الأَرِيسِيِّينَ
‘Dengan menyebut nama Allah Yang Maha Pengasih Lagi Maha Penyayang, dari Muhammad hamba Allah dan utusan-Nya, kepada Hercules, pembesar Rom, salam sejahtera bagi mereka yang mengikut petunjuk. Amma ba’d, Sesungguhnya aku mengajakmu dengan seruan Islam, hendaklah engkau masuk Islam maka engkau akan selamat, hendaklah engkau masuk Islam maka Allah akan memberikan kepada engkau pahala dua kali ganda, dan sekiranya engkau berpaling maka tanggunglah segala dosa Arissiyyin:
 “يَا أَهْلَ الكِتَابِ تَعَالَوْا إِلَى كَلِمَةٍ سَوَاءٍ بَيْنَنَا وَبَيْنَكُمْ، أَلَّا نَعْبُدَ إِلَّا اللَّهَ وَلاَ نُشْرِكَ بِهِ شَيْئًا، وَلاَ يَتَّخِذَ بَعْضُنَا بَعْضًا أَرْبَابًا مِنْ دُونِ اللَّهِ، فَإِنْ تَوَلَّوْا، فَقُولُوا اشْهَدُوا بِأَنَّا مُسْلِمُونَ”
(Maksudnya: “Katakanlah (wahai Muhammad): ‘Wahai Ahli Kitab, marilah kepada satu Kalimah yang bersamaan antara kami dengan kamu, iaitu kita semua tidak menyembah melainkan Allah, dan kita tidak sekutukan denganNya sesuatu pun; dan jangan pula sebahagian dari kita mengambil akan sebahagian yang lain untuk dijadikan tuhan-tuhan yang dipuja dan didewa-dewakan selain dari Allah.’ Kemudian jika mereka (Ahli Kitab itu) berpaling (enggan menerimanya) maka katakanlah kepada mereka: Saksikanlah kamu bahawa sesungguhnya kami adalah orang-orang Islam.”)
[Surah Ali ‘Imran: 64].’”
Abu Sufyan berkata: “Ketika dia selesai segala ucapannya maka mulalah kedengaran dengan kuat suara para pembesar Rom yang berada di sekelilingnya (yakni Qaisar) dengan banyaknya bunyi bising dan pekikan dari mereka. Aku tidak mengetahui apa yang mereka katakan, dan kami diperintahkan supaya dikeluarkan. Maka apabila aku keluar bersama para sahabatku, dan menyendiri bersama mereka, aku katakan kepada mereka: “Sesungguhnya telah besarlah urusan Ibn Abi Kabsyah (Rasulullah SAW). Raja Bani Asfar (Bangsa Kaukasia) ini juga takut kepadanya!” Abu Sufyan berkata lagi: “Demi Allah, sentiasalah aku dalam keadaan yang hina dan aku meyakini bahawa urusan (agama) Baginda pasti akan menguasai pada akhirnya, sehinggalah Allah telah memasukkan ke dalam hatiku menerima Islam, sedangkan aku tidak menginginkannya.”
Riwayat al-Bukhari (2941)
Kesimpulan
Berdasarkan perbahasan di atas, riwayat yang menceritakan berkenaan para sahabat melihat gambar-gambar pada Nabi dalam istana Rom dan salah satunya adalah gambar Nabi Muhammad SAW adalah tidak sahih sebagaimana pendapat yang kami sebutkan berkenaan dengan kelemahan yang berat pada riwayat-riwayat tersebut.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 7 Julai 2023 bersamaan 18 Zulhijjah 1444 H


#2115: Adakah Boleh Melakukan Puasa Sunat Bagi Sesiapa Yang Mempunyai Puasa Ganti?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato saya ingin bertanya, kalau kita belum habis lagi menggantikan puasa Ramadhan bolehkah  berpuasa  sunat ?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
أَيَّامًا مَعْدُودَاتٍ ۚ فَمَنْ كَانَ مِنْكُمْ مَرِيضًا أَوْ عَلَىٰ سَفَرٍ فَعِدَّةٌ مِنْ أَيَّامٍ أُخَرَ ۚ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ ۖ فَمَنْ تَطَوَّعَ خَيْرًا فَهُوَ خَيْرٌ لَهُ ۚ وَأَنْ تَصُومُوا خَيْرٌ لَكُمْ ۖ إِنْ كُنْتُمْ تَعْلَمُونَ
Maksudnya
: “
(Puasa yang diwajibkan itu ialah beberapa hari yang tertentu; maka sesiapa di antara kamu yang sakit, atau dalam musafir, (bolehlah ia berbuka), kemudian wajiblah ia berpuasa sebanyak (hari yang dibuka) itu pada hari-hari yang lain; dan wajib atas orang-orang yang tidak terdaya berpuasa (kerana tua dan sebagainya) membayar fidyah iaitu memberi makan orang miskin. Maka sesiapa yang dengan sukarela memberikan (bayaran fidyah) lebih dari yang ditentukan itu, maka itu adalah suatu kebaikan baginya; dan (walaupun demikian) berpuasa itu lebih baik bagi kamu daripada memberi fidyah), kalau kamu mengetahui.”
(Surah al-Baqarah: 184)
Dalil di atas menunjukkan wajib menggantikan puasa bagi sesiapa yang meninggalkan puasa Ramadhan disebabkan sakit atau musafir atau sebab-sebab yang lain.Sekiranya tidak menggantikannya sehingga tiba Ramadan seterusnya maka ia berdosa dan perlu membayar fidyah (Lihat
al-Fiqh al-Manhaji
,3/118)
Al-Alusi ketika menafsirkan ayat ini beliau menyebut : Barangsiapa yang mampu untuk berpuasa tetapi dia berbuka maka wajib ke atasnya memberi makan kepada fakir miskin dengan kadar makanan asasi pada setiap hari iaitu setengah sa’(gantang) gandum atau satu gantang daripada makanan-makanan yang lain mengikut kiraan ahlul I’raq atau satu gantang mengikut kiraan ahlul Hijaz. (Lihar
Ruh al-Ma’ni
,14/212)
Al-Qurtubi dalam tafsirnya berkata
:
Ayat ini juga termasuk orang sakit dan hamil kerana kedua-duanya mampu untuk berpuasa tetapi dengan masyaqqah yang mengiringi mereka justeru jika mereka berpuasa memadai bagi mereka dan jika membayar fidyah, mereka pun memadai juga.(Lihat
al-Jami’ Li Ahkam al-Quran
,2/288 )
Menjawab bagi persoalan di atas, dalam isu ini ulama ada berbeza pandangan :
Mazhab Hanafi
: Diharuskan melakukan puasa sunat sebelum menunaikan puasa qadha  kerana menunaikan puasa ganti tidak diwajibkan secara segera. Ibnu Abidin berkata: Jika menggantikan puasa Ramadhan itu diwajibkan secara segera, maka ia akan menjadi makruh kerana ia akan menyebabkan penundaan dalam menunaikan kewajipan pada waktu yang sempit.
Mazhab Maliki dan Syafi’I
 : Diharuskan melakukan puasa sunat tetapi hukumya makruh kerana ia menyebabkan terlewatnya mengganti  puasa. al-Dusuki berkata :  makruh bagi sesiapa yang mempunyai puasa  wajib seperti puasa nazar, puasa qadha’ dan puasa kaffarah melakukan puasa sunat samada puasa sunat tersebut merupakan puasa sunat yang tidak dituntut ataupun dituntut seperti puasa Asyura’ dan 9 hari pada bulan Zulhijjah.
Mazhab Hanbali
: Haram melakukan puasa sunat sebelum menggantikan puasa Ramdan dan tidak sah puasa sunat yang dilakukan tersebut sebelum menggantikannya walaupun waktu untuk menggantinya masih panjang. Wajib banginya memulakan puasa yang wajib sehingga selesai menggantinya. Bagi sesiapa yang mempunyai puasa nazar maka perlu dilakukan selepas puasa wajib iaitu puasa ganti. (Lihat
al-Mausu’ah al-Fiqhiyyah
, 28/100)
Ini berdasarkan apa yang telah diriwayatkan oleh Abu Hurairah R.Anhu bahawa Rasulullah SAW bersabda:
من أدركَ رمضانَ وعليهِ من رمضانَ شيءٌ لم يقضهِ لم يتقبَّل منهُ ومن صامَ تطوُّعًا وعليهِ من رمضانَ شيءٌ لم يقضهِ فإنّهُ لا يتقبَّلُ منهُ حتّى يصومَهُ
Maksudnya
:
“Barangsiapa mendapati Ramadhan sedangkan ia masih memiliki tanggungan Ramadhan yang belum digantikan, maka Allah tidak akan menerima puasa Ramadhannya, dan barangsiapa berpuasa sunnah padahal ia masih memiliki tanggungan Ramadhan yang belum diqadha’, maka Allah tidak akan menerima puasanya sehingga ia mengqadha`nya.”
Riwayat Ahmad (8621)
Kesimpulannya, dalam isu ini,
kami berpandangan dibolehkan melakukan puasa sunat bagi sesiapa yang mempunyai puasa ganti
. Namun demikian, puasa ganti hendaklah dilakukan sebelum kedatangan Ramadhan yang berikutnya. Hal ini berdasarkan  hadith Aisyah R.Anha, katanya:
كَانَ يَكُونُ عَلَيَّ الصِّيَامُ مِنْ شَهْرِ رَمَضَانَ، فَمَا أَقْضِيَهُ حَتَّى يَجِيْءَ شَعْبَانُ
Maksudnya:
 “Aku masih berhutang puasa Ramadhan dan aku tidak dapat menggantikannya sehingga Sya’ban tiba”
Riwayat al-Nasaie (2319) dan Ibn Majah (1669)
Justeru kami nasihati supaya menyegerakan puasa ganti kerana ia merupakan  tanggungan puasa  yang wajib untuk dilangsaikan. Diriwayatkan daripada Ibn ‘Abbas R.Anhuma bahawa Rasulullah SAW bersabda :
فَدَيْنُ اللَّهِ أَحَقُّ أَنْ يُقْضَى
Maksudnya:
 “
Adapun hutang Allah itu lebih berhak untuk dilunaskan.”
Riwayat Abu Daud (3310)
Semoga Allah memberi kefahaman yang jelas dalam melakukan ketaatan kepadanya dan kami akhiri dengan doa :
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
Maksudnya
:

“
Wahai Tuhan kami! Kurniakanlah kami rahmat dari sisi-Mu, dan berilah kemudahan serta pimpinan kepada kami untuk keselamatan agama kami.”
Wallahua’lam
Bertarikh: 7 Julai 2023 bersamaan 18 Zulhijjah 1444 H


#2116: Beri Daging Korban kepada Tukang Lapah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya nak tanya, adakah si tukang lapah dikira sebagai tukang sembelih ke? Boleh ke ambil upah dari daging korban yang dilapah tu?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah hadith Nabi SAW, daripada Ali R.A, katanya:
أَمَرَنِي النَّبِيُّ صَلَّى اللهُ عَلَيْهِ وَسَلَّمَ أَنْ أَقُومَ عَلَى البُدْنِ، وَلاَ أُعْطِيَ عَلَيْهَا شَيْئًا فِي جِزَارَتِهَا.
Maksudnya:
“Nabi SAW memerintahkanku untuk mengurus (penyembelihan) unta, dan aku (diperintahkan) untuk tidak boleh memberikan sedikit pun daripadanya sebagai upah penyembelihannya.”
Riwayat al-Bukhari (1716) dan Muslim (1317)
Al-Hafiz Ibn Hajar al-Asqalani berkata: Maksud ‘وَلاَ أُعْطِيَ عَلَيْهَا شَيْئًا فِي جِزَارَتِهَا’ adalah larangan memberikan sesuatu daripada haiwan korban kepada tukang sembelih sebagai upah atas pekerjaannya. Dinukilkan daripada Ibn al-Athir, katanya:
Juzarah
 (الْجُزَارَةُ) sama seperti lafaz
‘Umalah
(الْعُمَالَة)
,
dan maknanya adalah bahagian unta seperti kepala, kedua kaki depan dan kedua kaki belakang. Dinamakan demikian kerana tukang sembelih biasa mengambil bahagian-bahagian ini sebagai upah atas pekerjaannya. (Lihat
Fath al-Bari,
9/361)
Manakala di dalam riwayat Muslim terdapat tambahan daripada ‘Ali bin Abi Talib RA yang mengatakan:
نحْنُ نُعْطِيهِ مِنْ عِنْدِنَا
Maksudnya:
“Kami memberikan kepadanya (penyembelih dan pelapah) upah daripada (harta) kami sendiri.”
Riwayat Muslim (1317)
Berkenaan hadith di atas, al-Imam al-San’ani di dalam kitabnya
Subul al-Salam
 ada memberikan komentar terhadapnya dengan mengatakan:
“Hadith ini menunjukkan bahawa disedekahkan kulit dan apa yang menutupi binatang korban sepertimana disedekahkan dagingnya. Ianya tidak boleh diberikan kepada penyembelih atau pelapah sedikitpun darinya. Ini kerana termasuk dalam hukum jualan sebabkan kedudukannya sebagai upah
.
Hukum sembelihan korban sama seperti hukum sembelihan haji di mana daging dan kulitnya tidak boleh dijual juga tidak boleh diberikan kepada penyembelih dan pelapah sedikit pun daripadanya
.”(Lihat
Subul al-Salam
, 2/537)
Seterusnya, al-Imam al-Nawawi juga ada menyebutkan di dalam kitabnya
al-Minhaj
iaitu syarah kepada hadith-hadith di dalam Sahih Muslim dengan mengatakan: “Tidak dibenarkan untuk memberikan sesuatu daripada bahagian korban kepada al-Jazzar (tukang sembelih) dan inilah mazhab kami dan dengannya juga adalah pendapat ‘Atho, al-Nakha’ie, Malik, Ahmad, Ishak dan dihikayatkan daripada Ibn al-Munzir daripada Ibn Umar daripada Ahmad dan Ishak bahawa dibolehkan untuk menjual kulit sembelihan hadyu dan bersedekah dengan harganya.” (Lihat
al-Minhaj Syarh Sahih Muslim
, Dar Ihya’ al-Turath al-‘Arabi, 9/65)
Pendapat yang sama juga diulangi oleh al-Imam al-Nawawi di dalam kitabnya yang lain iaitu
al-Majmu Syarh al-Muhazzab.
Diriwayatkan oleh ‘Abd al-Rahman bin Abi Laila bahawa Saidina Ali berkata:
أَمَرَنِي رَسُولُ اللهِ صَلَّى اللهُ عَلَيْهِ وَسَلَّمَ أَنْ أَقُومَ عَلَى بُدْنِهِ، وَأَنْ أَتَصَدَّقَ بِلَحْمِهَا وَجُلُودِهَا وَأَجِلَّتِهَا، وَأَنْ لَا أُعْطِيَ الْجَزَّارَ مِنْهَا، قَالَ: نَحْنُ نُعْطِيهِ مِنْ عِنْدِنَا
Maksudnya:
“Aku disuruh Rasulullah SAW mengurus penyembelihan haiwan korban, menyedekahkan daging dan kulitnya, serta mengurus segala sesuatu yang berhubungan dengan kesempurnaan korban. Dan aku diperintahkan supaya tidak memberi upah kepada penyembelih daripadanya (haiwan korban). Maka untuk upahnya kami ambilkan dari wang kami sendiri.”
Riwayat Muslim (1317)
Hadis di atas menjadi dalil kepada haram untuk seorang penyembelih mengambil upah daripada haiwan korban tersebut. Namun begitu, upah atau saguhati  boleh diberikan kepada penyembelih dengan syarat mesti daripada harta penganjur atau orang yang melakukan korban sendiri. (Lihat
Ma’alim al-Sunan
 158/2;
al-Minhaj Syarh Sahih Muslim
 65/9)
Syeikh Dr. Wahbah al-Zuhaili berkata:
“
Jika diberi kepada penyembelih dari apa yang dikorban disebabkan kefakirannya, atau sebagai hadiah, maka ini tidak mengapa.”

(Lihat
al-Fiqh al-Islami wa Adillatuh,
3/633)
Dalam menjawab persoalan di atas, konsep korban adalah melakukan pengorbanan. Oleh itu, dalam isu memberi upah daripada daging tersebut, maka ia tidak sepatutnya demikian.
Sebaliknya, elakkan daripada menggunakan kalimah upah atau perkataan yang membawa maksud jual beli. Akan tetapi, nyatakan bahawa ia adalah satu pemberian, sama ada dalam bentuk sedekah jika orang itu miskin, atau sebagai hadiah jika seseorang itu kaya.
Semoga Allah SWT menerima segala amal ibadat kita. Amin.
Bertarikh: 7 Julai 2023 bersamaan 18 Zulhijjah 1444 H


#2117: Tinggal Serumah dengan Abang Ipar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin mengajukan soalan berkaitan hukum sekiranya berlaku situasi apabila kakak berkahwin dan tinggal serumah ibubapa. Ada ketika ibu ayah dan kakak tiada di rumah, hanya tinggal abang ipar saya dan anak-anak beliau berusia 14 tahun dan 3 tahun di rumah sahaja. Kadangkala ibu ayah dan kakak tidak sempat balik bermalam di rumah. Terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Islam meletakkan batas-batas pergaulan yang perlu dijaga antara lelaki dan perempuan yang bukan mahram. Ini berdasarkan kepada firman Allah SWT:
قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ إِنَّ اللَّـهَ خَبِيرٌ بِمَا يَصْنَعُونَ ﴿٣٠﴾ وَقُل لِّلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا
Maksudnya:
Katakanlah (wahai Muhammad) kepada orang-orang lelaki yang beriman supaya mereka menyekat pandangan mereka (daripada memandang yang haram), dan memelihara kehormatan mereka. Yang demikian itu lebih suci bagi mereka; sesungguhnya Allah Amat Mendalam PengetahuanNya tentang apa yang mereka kerjakan. Dan katakanlah kepada perempuan-perempuan yang beriman supaya menyekat pandangan mereka (daripada memandang yang haram), dan memelihara kehormatan mereka; dan janganlah mereka memperlihatkan perhiasan tubuh mereka kecuali yang zahir daripadanya.
(Surah al-Nur: 30-31)
Antara batasan pergaulan yang perlu dijaga ialah tidak boleh berdua-duaan antara lelaki dan perempuan yang ajnabi tanpa ditemani oleh mahram bagi lelaki atau perempuan tersebut. Dalam satu hadith yang diriwayatkan oleh Ibn ‘Abbas, bahawa Rasulullah SAW bersabda:
لاَ يَخْلُوَنَّ رَجُلٌ بِامْرَأَةٍ إِلاَّ وَمَعَهَا ذُو مَحْرَمٍ
Maksudnya:
Janganlah bersunyi-sunyian seorang lelaki dan perempuan (yang ajnabi) melainkan yang bersama-sama perempuan tersebut mahramnya.
Riwayat Muslim (1341)
Imam al-Nawawi dalam mensyarahkan hadith ini menyebutkan bahawa apabila seorang lelaki dan perempuan yang ajnabi duduk bersama dan tiada orang yang ketiga bersama-sama mereka, maka perbuatan tersebut adalah haram dengan ijma’ para ulama’. (Lihat
al-Minhaj Syarh Sahih Muslim
, 9/109)
Begitu juga dalam satu hadith yang lain, Rasulullah SAW bersabda:
أَلَا لَا يَخْلُوَنَّ رجلٌ بامْرَأَةٍ إِلَّا كَانَ ثاَلثهُمَا الشَيْطَان
Maksudnya:
“
Ketahuilah bahawa tidak sesekali bersunyi-sunyian seorang lelaki ajnabi dengan seorang wanita ajnabiyah kecuali datang yang ketiga di antara mereka berdua iaitu syaitan.”
Riwayat al-Tirmizi (2165)
Justeru itu, perbuatan berdua-duaan antara lelaki dan perempuan yang ajnabi tanpa ditemani orang ketiga adalah haram dan dikira sebagai khalwat.
Dalam menjawab persoalan di atas, kami nyatakan bahawa secara asasnya, lebih baik banyak rumah berbanding ramainya orang dalam satu-satu buah rumah. Selain itu, terdapat juga satu kaedah Islam yang mengarahkan seseorang Muslim itu agar memelihara dirinya daripada terjebak dalam sebarang perkara yang boleh menyebabkan timbulnya salah faham terhadap dirinya sendiri:
اتَّقُوا مَوَاضِعَ التُّهَمِ
Maksudnya
: “
Berhati-hatilah kamu dengan ruang-ruang tohmahan.”
Kaedah ini diambil daripada kata-kata Saidina Umar R.A:
مَنْ سَلَكَ مَسَالِكَ التُّهَمِ اتُّهِمَ
Maksudnya
:
“Sesiapa yang menempuhi laluan-laluan tohmahan, dia akan ditohmah.”
 (Lihat
Kasyfu al-Khafa’ wa Muzil al-Ilbas,
1/44)
Berdasarkan kepada kaedah di atas, kita disuruh untuk menjauhi sebarang perkara yang boleh mendatangkan fitnah sama ada terhadap diri sendiri, dan lebih-lebih lagi terhadap nama baik agama.
Semoga Allah SWT memelihara kita daripada sebarang bentuk fitnah. Amin.
Bertarikh: 7 Julai 2023 bersamaan 18 Zulhijjah 1444 H


#2118: Luqman al-Hakim Seorang Nabi?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wrt. wbt. Adakah Luqman al-Hakim seperti yang diceritakan dalam surah Luqman adalah seorang nabi atau tidak?

Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.

Sebagaimana diketahui, Luqman al-Hakim merupakan seorang yang Allah sebut namanya di dalam al-Quran, sehingga Allah turunkan satu surah yang dikenali sebagai Surah Luqman. Beliau amat terkenal dengan nasihat-nasihatnya kepada anaknya.
Firman Allah SWT:
 وَلَقَدْ آتَيْنَا لُقْمَانَ الْحِكْمَةَ…
Maksudnya
: “
Dan sesungguhnya Kami telah memberi kepada Luqman, hikmat kebijaksanaan..”
Surah Luqman (12)
Al-Maraghi dalam tafsirnya berkata: Sesungguhnya Allah telah menganugerahkan hikmah kepada Luqman al-Hakim sehingga beliau sentiasa bersyukur dan memujiNya dengan limpah rahmat. Begitu juga, Luqman sering melakukan kebaikan kepada manusia. (Lihat
Tafsir al-Maraghi
,
11/5366)

Nasab Luqman al-Hakim
Ibn Kathir dalam tafsirnya menyatakan, nama beliau ialah Luqman bin Anqa’ ibn Sadun. Dikatakan juga Luqman ibn Tharan. Beliau adalah penduduk daripada Aylah (Jerusalem). Beliau merupakan seorang qadhi pada zaman Nabi Daud AS. Pendapat lain menyebut beliau adalah seorang hamba dari Habsyah (Ethiopia) dan bekerja sebagai tukang kayu. Ada juga pandangan mengatakan beliau dari Sudan Mesir. (Lihat
al-Bidayah wa al-Nihayah
,
3/6)
Pekerjaan Luqman al-Hakim
Para ulama berbeza pandangan tentang pekerjaan sebenar beliau, antaranya:
Beliau seorang qadhi.
Beliau seorang tukang kayu.
Beliau seorang pemungut kayu api.
Beliau seorang penjahit pakaian.
Beliau seorang penternak. (Lihat
Fatwa Dar al-Ifta’ al-Misriyyah
 (no. 9211)
Sifat Luqman al-Hakim
Sufyan al-Thauri menyatakan bahawa daripada Ikrimah, Ibnu Abbas telah berkata, “Luqman adalah seorang hamba sahaya dari Habsyah dan merupakan seorang tukang kayu.” Menurut Jabir bin Abdullah, Luqman adalah seorang lelaki pendek dan berhidung pesek yang berasal dari Naubah.
Manakala Yahya bin Sa’id al-Ansari meriwayatkan bahawa Sa’id bin al-Musayyib berkata, “Luqman adalah seorang yang berkulit gelap dari Mesir/Sudan dan berbibir tebal. Allah memberinya hikmah dan tidak memberinya kenabian.” (Lihat
Tafsir al-Tabari
, 10/208-209)
Nasihat Luqman al-Hakim
Di sini kami nyatakan beberapa nasihat beliau kepada anaknya, sebagai pengajaran dan mengambil pedoman buat diri kita, antaranya:
Firman Allah SWT:
يَا بُنَيَّ أَقِمِ الصَّلَاةَ وَأْمُرْ بِالْمَعْرُوفِ وَانْهَ عَنِ الْمُنكَرِ وَاصْبِرْ عَلَىٰ مَا أَصَابَكَ ۖ إِنَّ ذَٰلِكَ مِنْ عَزْمِ الْأُمُورِ ﴿١٧﴾ وَلَا تُصَعِّرْ خَدَّكَ لِلنَّاسِ وَلَا تَمْشِ فِي الْأَرْضِ مَرَحًا ۖ إِنَّ اللَّـهَ لَا يُحِبُّ كُلَّ مُخْتَالٍ فَخُورٍ ﴿١٨﴾ وَاقْصِدْ فِي مَشْيِكَ وَاغْضُضْ مِن صَوْتِكَ ۚ إِنَّ أَنكَرَ الْأَصْوَاتِ لَصَوْتُ الْحَمِيرِ
Maksudnya
:
“Wahai anak kesayanganku, dirikanlah sembahyang, dan suruhlah berbuat kebaikan, serta laranglah daripada melakukan perbuatan yang mungkar, dan bersabarlah atas segala bala bencana yang menimpamu. Sesungguhnya yang demikian itu adalah dari perkara-perkara yang dikehendaki diambil berat melakukannya.
“Dan janganlah engkau memalingkan mukamu (kerana memandang rendah) kepada manusia, dan janganlah engkau berjalan di bumi dengan berlagak sombong; sesungguhnya Allah tidak suka kepada tiap-tiap orang yang sombong takbur, lagi membanggakan diri.
“Dan sederhanakanlah langkahmu semasa berjalan, juga rendahkanlah suaramu (semasa berkata-kata), sesungguhnya seburuk-buruk suara ialah suara keldai”.
Surah Luqman (17-19)
Berbalik kepada soalan di atas, adakah Luqman al-Hakim ini seorang nabi? Maka, kami nyatakan para ulama berbeza pandangan berkenaannya. Menurut Imam al-Nawawi,
“Para ulama berbeza pendapat tentang kenabian Luqman al-Hakim.
Abu Ishaq al-Tsa’labi berkata,
 “‘Ulama bersepakat bahawa Luqman al-Hakim ialah orang bijaksana/ahli hikmah dan bukan seorang nabi.”
Manakala Ikrimah pula berkata
, “Bahawa Luqman ialah seorang nabi dan hanya beliau sahaja yang berpandangan sebegitu.”
 (Lihat
Syarh Sahih Muslim
, 2/503)
Manakala, Imam Ibn Kathir mengatakan bahawa para ulama’ salaf berbeza pandangan berkenaanya dan majoriti ulama berpandangan beliau adalah seorang yang soleh. (Lihat
Tafsir al-Qur’an al-‘Azim,

12/348)
Setelah meneliti pandangan-pandangan di atas,
kami cenderung kepada pendapat jumhur di kalangan sahabat dan ulama’ yang mengatakan bahawa, Luqman al-Hakim seorang hamba yang soleh dan bukan seorang Nabi
. Justeru, pendapat seperti Ikrimah dan al-Sya’bi adalah lemah. Inilah juga yang disokong oleh Imam al-Nawawi dan Imam Ibn Kathir. (Lihat
Fatwa Dar al-Ifta’ al-Misriyyah
 (no. 9211)
Semoga kita dapat mendidik keluarga dan anak-anak kita agar benar-benar menghayati agama dengan sebaik mungkin. Amin.
Wallahu a’lam.
Bertarikh: 7 Julai 2023 bersamaan 18 Zulhijjah 1444 H


#2119: Hobi Menyimpan Patung Permainan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wrt. wbt. Dato’ Seri. Apakah hukum simpan patung mainan sebagai hobi bukan untuk tujuan disembah? Adakah dikira haram?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan sabda Nabi SAW:
لَا تَدْخُلُ الْمَلَائِكَةُ بَيْتًا فِيهِ كَلْبٌ وَلَا صُورَةُ تَمَاثِيلَ
Maksudnya: “
Sesungguhnya Malaikat tidak akan masuk suatu rumah yang di dalamnya mempunyai anjing dan gambar patung.”
 Riwayat al-Bukhari (3225) dan Muslim (2016)
Al-Mubarakfuri berkata: Ungkapan “
لَا تَدْخُلُ الْمَلَائِكَةُ
” adalah dengan maksud malaikat rahmah, bukan malaikat hafazah (yang sentiasa bersama manusia dan mencatat perilakunya) dan bukan juga malaikat maut (yang mencabut nyawa). Ungkapan “
بَيْتًا
” adalah dengan maksud tempat tinggal. Maksud “
صُورَةُ تَمَاثِيلَ
” pula ialah gambar (berbentuk) manusia dan binatang. (Lihat
Tuhfah al-Ahwazi
, 8/88)
Dalam hadith yang lain juga, Rasulullah SAW bersabda:
أنَّ أُمَّ حَبِيبَةَ، وأُمَّ سَلَمَةَ ذَكَرَتا كَنِيسَةً رَأَيْنَها بالحَبَشَةِ فِيها تَصاوِيرُ لِرَسولِ اللهِ ﷺ، فَقالَ رَسولُ اللهِ ﷺ: إنَّ أُولَئِكَ، إذا كانَ فِيهِمُ الرَّجُلُ الصّالِحُ، فَماتَ، بَنَوْا على قَبْرِهِ مَسْجِدًا، وصَوَّرُوا فيه تِلْكِ الصُّوَرَ، أُولَئِكِ شِرارُ الخَلْقِ عِنْدَ اللهِ يَومَ القِيامَةِ.
Maksudnya:
“
Bahawasanya Ummu Habibah dan Ummu Salamah Ranhuma teringat kepada tempat ibadat yang mereka pernah melihatnya di Habsyah yang terdapat patung-patung berhala di dalamnya dan menceritakannya kepada Rasulullah SAW. Maka, Rasulullah SAW bersabda: “Pada satu ketika dahulu ada seorang lelaki yang soleh kemudian dia meninggal dunia. Maka, penduduk di situ mereka membina tempat ibadah di atas kuburnya dan mengukirkan patung-patung tersebut untuknya. Mereka itulah seburuk-buruk ciptaan di sisi Allah SWT pada hari Kiamat.”
 Riwayat Muslim (528)
Al-Hafiz Ibn Hajar berkata bahawa hadith ini menunjukkan kepada pengharaman mengukir dan menyimpan patung. ( Lihat
Fath al-Bari Syarh Sahih al-Bukhari
, 1/525)
Berkenaan patung ini, kami telah nyatakan dalam isu sebelum ini:
#563: Meletakkan Patung Sebagai Perhiasan[1]
#994 Guna Patung Harimau bagi Menghalau Monyet[2]
Berbalik kepada soalan di atas, kami nyatakan dalam isu ini ia kembali kepada maksud patung itu sendiri.
Jika sekiranya ia bertujuan untuk dipuja atau disembah atau dimuliakan, maka hukumnya haram. Manakala, jika ia sekadar untuk permainan kanak-kanak, maka hukumnya diharuskan dengan syarat ia tidaklah besar dan hanya permainan kanak-kanak. Oleh itu, dalam hal menjadikan ia sebagai hobi, maka kami berpandangan meskipun memiliki patung yang kecil adalah harus, namun jika tidak dikawal dengan baik, maka ia akan membawa kepada pembaziran.
Begitu juga, dibimbangi pada peringkat awalnya patung kecil kemudian menjadi patung besar untuk dijadikan peneman tidur dan seumpamanya. Sebagai
saddu al-zari’at
 alangkah baiknya perkara ini dijarakkan daripada rumah orang-orang Islam. Sekurang-kurangnya terkeluar daripada
tasyabbuh
daripada non-Muslim.
Justeru itu, kami nyatakan dibolehkan untuk menyimpan patung permainan kanak-kanak yang kecil, akan tetapi sebaiknya berpada-pada agar tidak membawa kepada pembaziran. Sebagaimana firman Allah SWT:
إِنَّ الْمُبَذِّرِينَ كَانُوا إِخْوَانَ الشَّيَاطِينِ ۖ وَكَانَ الشَّيْطَانُ لِرَبِّهِ كَفُورًا ﴿٢٧﴾
Maksudnya:
Sesungguhnya orang-orang yang boros itu adalah saudara-saudara Syaitan, sedang Syaitan itu pula adalah makhluk yang sangat kufur kepada Tuhannya.
Surah al-Isra’ (27)
Semoga penjelasan ini, dapat membantu kita dalam memahami Islam dengan lebih sempurna lagi. Wallahua’lam.
[1]

https://maktabahalbakri.com/meletakkan-patung-sebagai-perhiasan/#_ftn2

[2]

https://maktabahalbakri.com/994-guna-patung-harimau-bagi-menghalau-monyet/
Bertarikh: 7 Julai 2023 bersamaan 18 Zulhijjah 1444 H


#212 Reka Bentuk Tempat Maksiat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah saya sebagai arkitek dibenarkan untuk membuat reka bentuk tempat maksiat ataupun rumah ibadah bukan Islam?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Setiap perkara harus yang dilakukan oleh seorang Mukmin dengan unsur niat, ia bertukar menjadi ibadah. Menyentuh tentang pekerjaan ia adalah sebahagian daripada kehidupan. Justeru, kerja adalah ibadah apabila diniatkan semata-mata kerana Allah dengan penuh keikhlasan dan pengharapan daripada-Nya.
Daripada Abu Hurairah RA, Rasulullah SAW bersabda:
مَنْ طَلَبَ الدُّنْيَا حَلَالَا اسْتِعْفَافًا عَنِ الْمَسْأَلَةِ ، وَسَعْيَا عَلَى أَهْلِهِ ، وَتَعَطُّفًا عَلَى جَارِهِ ، جَاءَ يَوْمَ الْقِيَامَةِ وَوَجْهُهُ كَالْقَمَرِ لَيْلَةَ الْبَدْرِ
Maksudnya:
 “
Barangsiapa mencari rezeki halal untuk menjaga diri daripada meminta-minta, dan dengan tujuan memenuhi nafkah keluarga, serta supaya dapat membantu tetangganya, nescaya dia akan datang pada hari Kiamat dengan wajahnya yang berseri-seri seperti bulan di malam purnama.”
[1]
Dalam menjawab isu ini, kami perincikan persoalan di atas dengan beberapa perkara yang berikut:
Pertama
:
Hukum Berkerja Dengan Orang Bukan Islam
Dalam membahaskan isu ini, para fuqaha secara majoriti mengatakan hukumnya adalah dibolehkan. Kebanyakan mereka berdalilkan dengan sebuah hadis daripada Ali bin Abi Thalib R.A beliau berkata:
فَمَرَرْتُ بِيَهُودِيٍّ فِي مَالٍ لَهُ وَهُوَ يَسْقِي بِبَكَرَةٍ لَهُ فَاطَّلَعْتُ عَلَيْهِ مِنْ ثُلْمَةٍ فِي الْحَائِطِ فَقَالَ مَا لَكَ يَا أَعْرَابِيُّ هَلْ لَكَ فِي كُلِّ دَلْوٍ بِتَمْرَةٍ قُلْتُ نَعَمْ فَافْتَحِ الْبَابَ حَتَّى أَدْخُلَ فَفَتَحَ فَدَخَلْتُ فَأَعْطَانِي دَلْوَهُ فَكُلَّمَا نَزَعْتُ دَلْوًا أَعْطَانِي تَمْرَةً حَتَّى إِذَا امْتَلأَتْ كَفِّي أَرْسَلْتُ دَلْوَهُ وَقُلْتُ حَسْبِي فَأَكَلْتُهَا ثُمَّ جَرَعْتُ مِنَ الْمَاءِ فَشَرِبْتُ ثُمَّ جِئْتُ الْمَسْجِدَ فَوَجَدْتُ رَسُولَ اللَّهِ صلى الله عليه وسلم فِيهِ
Maksudnya:
 ‘’
Kemudian aku pun melepasi seorang yahudi pada harta miliknya dalam keadaan dia sedang mengambil air dengan penarik air miliknya. Maka aku pun melihat ke arahnya di sebalik pagar. Lalu dia berkata: ‘’Apa kena dengan kamu wahai orang arab ? Hendakkah kamu untuk mendapat satu biji tamar bagi setiap bekas (untuk menimba air)’’. Maka akupun berkata: ‘’Ya, bukakanlah pintu supaya aku dapat masuk’’. Beliau pun membuka pintu dan aku memasukinya, lalu beliau memberikan kepadaku timba tersebut. Setiap kali aku lepaskan timba itu (keluarkan air) beliaupun memberikan kepadaku sebiji tamar. Sehinggalah telah penuh kantungku aku pun melepaskan timbanya dan aku mengatakan: Memadailah buatku, maka aku pun memakannya. Kemudian akupun mengeluarkan air itu dan meminumnya, dan aku pergi ke masjid lalu mendapati Rasulullah SAW berada di dalamnya’’
.
[2]
Berdasarkan riwayat di atas, adalah dibolehkan untuk seorang muslim itu berkerja dengan orang bukan islam dan mendapat upah hasil perkhidmatan yang dia berikan.
Kedua: Hukum Membantu Orang Bukan Islam
Dalam isu seorang yang beragama Islam membantu orang yang bukan muslim, bantuan tersebut terbahagi kepada dua iaitu:
Kebajikan sosial
Dalam isu kebajikan sosial, kita sebagai umat islam dituntut untuk berbuat kebajikan dengan mana-mana manusia tanpa mengira perbezaan agama, bangsa, keturunan, warna kulit, dan seumpamanya. Ini berdasarkan sebuah riwayat Abu Dzar R.A bahawa Rasulullah S.A.W bersabda:
وَخَالِقِ النَّاسَ بِخُلُقٍ حَسَنٍ
Maksudnya:

Dan bergaullah kepada manusia dengan akhlak yang baik.
[3]
Kalimah manusia di dalam hadis dianggap sebagai lafaz umum yang meliputi keseluruhan manusia tanpa mengira siapa, dan termasuklah manusia itu orang kafir sendiri. Justeru, adalah wajib berbuat kebaikan dalam pergaulan seorang muslim dengan muslim.
Begitu juga firman Allah SWT yang menyebut:
لَّا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُم مِّن دِيَارِكُمْ أَن تَبَرُّوهُمْ وَتُقْسِطُوا إِلَيْهِمْ ۚ إِنَّ اللَّهَ يُحِبُّ الْمُقْسِطِينَ
Maksudnya:

Allah tidak menghalang kamu terhadap golongan yang tidak memerangi kamu berkenaan agama dan mereka tidak mengeluarkan kamu dari tanahair kamu, dari kamu berbuat kebajikan kepada mereka dan berlaku adil kepada mereka. Sesungguhnya Allah mengasihi orang-orang yang berlaku adil.
[4]
Dalam ayat ini, jelas menunjukkan bahawa hukum berbuat kebajikan kepada kumpulan bukan islam yang tidak memerangi umat islam adalah dibenarkan di sisi syarak.
Sebagai contoh, seorang muslim yang melihat orang bukan islam dalam keadaan lapar atau dahaga, maka dia dituntut untuk membantu orang bukan islam tersebut. Begitu juga sekiranya dilihat seorang bukan islam yang buta ingin melintas jalan, maka perlu untuk dia dibantu dalam keadaan ini. Inilah yang menzahirkan sifat bahawa agama Islam itu sebagai rahmat bagi keseluruhan alam.
Pengibadatan Agama Lain Dan Maksiat
Dalam isu yang melibatkan amalan keagamaan agama lain, adalah tidak boleh untuk seorang yang beragama islam membantunya kerana ianya melibatkan syirik kepada Allah SWT. Ini jelas berdasarkan firman Allah S.W.T:
وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya:

Janganlah kamu saling membantu di atas perkara dosa dan permusuhan.
[5]
Dalam hal ini, jelas menunjukkan bahawa Allah SWT mengharamkan bantuan dalam perkara-perkara dosa dan juga perkara yang melampaui batas yang telah Allah tetapkan.
Kesimpulan
Sebagai penutup, kami mengatakan bahawa hukum berkerja dengan syarikat yang diketuai oleh bukan islam adalah harus secara umumnya. Namun, jika
pekerjaan tersebut bercampur dengan perbuatan yang haram seperti membantu mendatangkan kemudaratan kepada umat islam, memerah arak, membantu ke arah kesyirikan dan kemaksiatan, maka ia adalah dilarang dan ditegah.
Merujuk kepada persoalan yang dikemukakan,
kami mengatakan bahawa perbuatan tersebut hendaklah dielakkan. Ini kerana setiap wasilah untuk mencapai ke arah tujuan yang tidak baik adalah dianggap sebagai tidak baik juga
. Ini seperti yang disebutkan dalam kaedah:
الْوَسَائِلُ لَهَا أَحْكَام الْمَقَاصِد
Maksudnya:

Wasilah-wasilah mempunyai hukum yang sama dengan tujuan.
Justeru, melakukan reka bentuk (design) bagi tempat-tempat yang bertujuan untuk diadakan maksiat kepada Allah di dalamnya adalah suatu wasilah yang dilarang.
Kami mencadangkan agar saudara dapat berbincang dengan majikan secara berhikmah dan menjelaskan keadaan ini dengan sebaiknya agar mendapat keputusan yang terbaik di antara kedua belah pihak. Semoga Allah S.W.T memberikan kefahaman yang tepat kepada kita dalam beragama. Ameen.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Riwayat al-Baihaqi dalam
Syu’ab al-Iman
 (9890) dan al-Tabarani dalam
Musnad al-Syamiyyin
 (3465)
[2]
 Riwayat al-Tirmizi (2473)
[3]
 Riwayat al-Tirmizi (1987)
[4]
 Surah Al-Mumtahanah (8)
[5]
 Surah Al-Ma’idah: 2


#2120: Imam Solat di Atas Kerusi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wrt. wbt. Dato’ Seri. Saya solat menggunakan kerusi. Adakah boleh untuk saya menjadi imam kepada ahli keluarga saya?

Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan sabda Nabi SAW:
 صَلِّ قَائِمًا، فَإِنْ لَمْ تَسْتَطِعْ فَقَاعِدًا، فَإِنْ لَمْ تَسْتَطِعْ فَعَلَى جَنْبٍ
Maksudnya:

Bersolatlah secara berdiri, jika tidak mampu lakukanlah secara duduk dan jika tidak mampu juga lakukanlah secara mengiring.
Riwayat Al-Bukhari (1066)
Imam Al-Nawawi menyatakan jika sekiranya seseorang (yang solat secara berdiri) itu berasa khuatir (kesusahan yang kuat) atau bertambahnya kesakitan, ataupun seorang yang berada di atas sampan khuatir akan tenggelam (jika melakukan solat secara berdiri), ataupun seseorang berasa pening kepala yang kuat, maka dibolehkan untuknya solat secara duduk, serta tidak perlu untuk mengulanginya. (Lihat
Al-Majmu’ Syarh Al-Muhazzab,
4/310).
Selain itu, beliau turut menyatakan bahawa harus (dibolehkan) bagi orang yang solat berdiri untuk solat di belakang imam yang solat secara duduk, dalam keadaan (imam tersebut) tidak mampu (untuk solat berdiri). Begitu juga, tidak boleh bagi mereka (orang yang mampu solat secara berdiri) untuk solat secara duduk di belakangnya (imam yang solat duduk).
Beliau turut mengatakan disunatkan bagi seorang imam apabila dia tidak mampu untuk solat secara berdiri untuk menggantikannya dengan seseorang yang boleh solat secara berdiri dari kalangan Jemaah. Hal ini sebagaimana Nabi S.A.W menggantikan orang lain untuk memimpin solat. Ini kerana, perbuatan tersebut sebagai keluar dari khilaf mereka yang tidak membenarkan untuk mengikut imam yang duduk. Juga kerana orang yang berdiri itu lebih sempurna dan lebih dekat ke arah menyempurnakan pergerakan-pergerakan solat. (Lihat
al-Majmu’ Syarh al-Muhazzab,
4/264)
Menekuni sirah dan sejarah Nabi SAW kami dapati di penghujung usia Rasulullah SAW pernah beliau melaksanakan solat secara duduk sedangkan makmum di kalangan para sahabat dalam keadaan berdiri, ada juga pendapat mengatakan sahabat-sahabat juga duduk.
Selain itu, terdapat riwayat daripada Aisyah R.Anha, isteri Nabi SAW, sesungguhnya beliau  berkata:
صَلَّى رَسُولُ اللهِ صَلَّى اللهُ عَلَيْهِ وَسَلَّمَ فِي بَيْتِهِ وَهُوَ شَاكٍ جَالِسًا، وَصَلَّى وَرَاءَهُ قَوْمٌ قِيَامًا، فَأَشَارَ إِلَيْهِمْ أَنِ اجْلِسُوا، فَلَمَّا انْصَرَفَ قَالَ: إِنَّمَا جُعِلَ الإِمَامُ لِيُؤْتَمَّ بِهِ، فَإِذَا رَكَعَ فَارْكَعُوا، وَإِذَا رَفَعَ فَارْفَعُوا.
Maksudnya:
Rasulullah SAW telah mendirikan solat dalam keadaan duduk di rumahnya, sedangkan Baginda dalam keadaan sakit. Dan beberapa orang (makmum) mendirikan solat di belakang Baginda dalam keadaan berdiri. Lalu Nabi SAW memberi isyarat kepada mereka supaya mereka solat secara duduk. Kemudian setelah Baginda selesai solat, Baginda bersabda: “Sesungguhnya dijadikan imam itu untuk diikuti, apabila imam rukuk, hendaklah engkau rukuk, dan apabila imam bangun, hendaklah engkau bangun.”
Riwayat al-Bukhari (1236) dan Muslim (412)
Berbalik kepada soalan di atas, kami nyatakan
hukum solat bagi imam yang solat dalam keadaan duduk adalah sah. Namun demikian, meskipun ianya sah, kami sarankan jika sekiranya di rumah tersebut hanya terdapat orang perempuan yakni isteri dan anak perempuan, maka boleh untuk si ayah memimpin solat sebagai imam. Akan tetapi, jika sekiranya dia mempunyai anak lelaki, maka lebih utama bagi anak lelakinya menjadi imam kerana dia mampu untuk solat dalam keadaan berdiri
.
Berkenaan solat di atas kerusi, saudara juga boleh rujuk di link bawah:
#1587: Kedudukan Kaki Kerusi Dalam Saf Bagi Mereka Yang Solat Atas Kerusi[1]
#728: Solat di Atas Kerusi yang Dicuri[2]
#611: Kesucian Kerusi Roda[3]
Akhir kalam, semoga dengan penjelasan yang diberikan ini, mampu memberikan kepada kita kefahaman dalam menjalani kehidupan seharian yang lebih baik. Amin.
Kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Surah Ibrahim (40)
Wallahua`lam.

[1]

https://maktabahalbakri.com/1587-kedudukan-kaki-kerusi-dalam-saf-bagi-mereka-yang-solat-atas-kerusi/
[2]

https://maktabahalbakri.com/728-solat-di-atas-kerusi-yang-dicuri/

[3]

https://maktabahalbakri.com/kesucian-kerusi-roda/
Bertarikh: 7 Julai 2023 bersamaan 18 Zulhijjah 1444 H


#2121: Memperlahankan Suara Ketika Solat Jenazah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Mohon bertanya sekiranya kita menjadi imam solat Jenazah adakah perlu bacaan dengan kuat seperti solat fadhu atau pun boleh baca di dalam hati?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَلِكُلِّ أُمَّةٍ أَجَلٌ ۖ فَإِذَا جَاءَ أَجَلُهُمْ لَا يَسْتَأْخِرُونَ سَاعَةً ۖ وَلَا يَسْتَقْدِمُونَ
Maksudnya:

“Dan bagi tiap-tiap umat itu ada ajalnya (tempoh yang telah ditetapkan); maka apabila datang ajalnya, tidak dapat mereka lewatkan walau sesaatpun, dan tidak dapat pula mereka awalkan (saat kematian tersebut).”
(Surah al-A‘raf: 34)
Ayat ini di atas menunjukkan bahawa bagi tiap-tiap generasi dan kurun itu tempoh masa dan waktu yang telah ditetapkan bagi ajal mereka. Apabila telah datang waktu-waktu mereka (ajal) yang telah ditentukan, mereka tidak dapat melewatkannya walaupun seketika (sesaat) atau memajukannya (lebih awal).(

Lihat
Mukhtasar fi Tafsir al-Quran al-Kareem
, hlm. 154.)
Solat Jenazah
Solat jenazah merupakan salah satu fardhu kifayah ke atas diri seorang muslim terhadap saudaranya yang telah meninggal dunia.  diriwayatkan oleh Ibn Abbas
R.Anhuma
 beliau berkata bahawa Rasulullah S.A.W bersabda :
مَا مِنْ رَجُلٍ مُسْلِمٍ يَمُوتُ فَيَقُومُ عَلَى جَنَازَتِهِ أَرْبَعُونَ رَجُلاً لاَ يُشْرِكُونَ بِاللَّهِ شَيْئًا إِلاَّ شَفَّعَهُمُ اللَّهُ فِيهِ
Maksudnya
 :
Tidak ada seorang lelaki muslim yang meninggal dunia, kemudian terdapat empat puluh orang lelaki yang tidak mensyirikkan Allah dengan sesuatu pun mendirikan solat jenazah ke atasnya, melainkan Allah akan memberikan syafaat dari mereka buat dirinya (jenazah tersebut)
.
Riwayat Muslim (948)
Begitu juga terdapat sebuah hadis yang diriwayatkan oleh A’isyah R.Anha beliau berkata bahawa Rasulullah S.A.W bersabda :
مَا مِنْ مَيِّتٍ يُصَلِّي عَلَيْهِ أُمَّةٌ مِنَ الْمُسْلِمِينَ يَبْلُغُونَ مِائَةً كُلُّهُمْ يَشْفَعُونَ لَهُ إِلاَّ شُفِّعُوا فِيهِ
Maksudnya
 :
Tidaklah seorang mayat yang disolatkan ke atas jenazahnya umat Islam yang mencecah seratus orang yang mana kesemuanya memberi syafaat kepada mereka, melainkan akan diberikan syafaat mereka kepadanya (jenazah)
.
Riwayat Muslim (947)
Solat jenazah mempunyai ganjaran yang besar bagi mereka yang mengerjakannya. Hal ini adalah berdasarkan riwayat daripada Abu Hurairah R.A, bahawa Rasulullah SAW bersabda:
مَنْ
شَهِدَ الْجَنَازَةَ حَتَّى يُصَلَّى عَلَيْهَا فَلَهُ قِيرَاطٌ، وَمَنْ شَهِدَهَا حَتَّى تُدْفَنَ فَلَهُ قِيرَاطَانِ. قِيلَ: وَمَا الْقِيرَاطَانِ؟ قَالَ: مِثْلُ الْجَبَلَيْنِ الْعَظِيمَيْنِ
Maksudnya:
 “
Sesiapa yang menghadiri solat jenazah sehingga ia disolatkan ke atasnya, maka baginya satu qirat. Sesiapa yang mengiringi jenazah sehingga ia dikebumikan, maka baginya dua qirat. Ditanyakan kepada Baginda SAW: ‘Apakah yang dimaksudkan dengan dua qirat? Baginda SAW menjawab: ‘Seperti dua gunung yang besar.’
”
Riwayat al-Bukhari (1325); Muslim (945)
Menjawab bagi persoalan di atas, kami berpandangan hendaklah memperlahankan  suara ketika solat jenazah .  Ini merupakan pandangan ulama seperti Ibn Qudamah beliau menyatakan :  Diperlahankan pada bacaan dan doa dalam solat jenazah dan kami tidak menemui perbezaan pandangan dalam kalangan ulama. Diriwayatkan daripada Ibn ‘Abbas bahawa beliau menyaringkan bacaan ketika membaca al-Fatihah dalam solat jenazah.  Imam Ahmad berkata: Sesungguhnya beliau menguatkan suara bertujuan untuk mengajarkannya.  (Lihat
al-Mughni
, 3/412).
Dengan mengambil Rasulullah SAW sebagai suri teladan terbaik serta contoh terutamanya dalam ibadat seperti solat di mana kita disuruh mengikutinya berdasarkan hadith yang di
riwayat daripada Malik bin al-Huwairith bahawa Rasulullah SAW bersabda:
 صَلُّوا كما رَأَيْتُمُونِي أُصَلِّي
Maksudnya
: “
Solatlah sepertimana kamu semua melihat aku solat.
”
Riwayat al-Bukhari (6008) dan Muslim (674)
Seluruh solat jenazah hendaklah dibaca secara senyap iaitu  membaca  dan berdoa secara senyap.  Jika suaranya kedengaran oleh orang di sekelilingnya, maka tidaklah berdosa baginya.  Sahabat-sahabat Rasulullah SAW mendengar suara baginda ketika beliau berdoa kepada  jenazah. Oleh yang demikian, tiada masalah jika suaranya kedengaran oleh orang di sekelilingnya. Namun, tidak disunatkan untuk bersuara kuat sehingga mengganggu orang di sekeliling. Sebaliknya, mempertahankan suara agar orang di sekelilingnya dapat mendengar dan mengambil manfaat darinya adalah dibolehkan. (Lihat
Fatawa Nur a’la al-Darb
, 14/15)
Justeru,  dalam solat jenazah, baik di waktu malam atau siang hari, adalah membaca dan berdoa secara senyap, tetapi bersuara dengan sedikit kuat yang mungkin didengar oleh orang di sekelilingnya tidak lah menjadi satu kesalahan .
Semoga Allah memberi kefahaman yang jelas dalam beribadah kepadanya dan kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Bertarikh: 7 Julai 2023 bersamaan 18 Zulhijjah 1444 H